title: Mongolyn ündesnii olon niitiin

text: Mongolyn ündesnii olon niitiin (, ) on Mongolian kansallinen yleisradioyhtiö.


title: Mongolyn ündesnii olon niitiin

text: Neuvostoliitto aloitti Mongoliaan suunnatut venäjänkieliset radiolähetykset 1920-luvulla. Vuodesta 1931 lähtien voitiin toisinaan kuulla myös mongolinkielisiä uutislähetyksiä. Mongolian yleisradio perustettiin Neuvostoliiton tuella vuonna 1934. Sen toiminta laajeni varsinkin 1960-luvulla. 1970-luvun puolivälissä maassa oli keski- ja lyhytaaltoasemien verkko, joka lähetti yhtä kansallista ohjelmaa ja 20 alueradion ohjelmia. Ulkomaanpalvelu Voice of Mongolia perustettiin vuonna 1964. Ulaanbaataria ja maan keskiosaa palvellut toinen radiokanava aloitti toimintansa vuonna 1994. Ensimmäiset yksityiset radioasemat perustettiin Mongoliaan vuonna 1993.


title: Mongolyn ündesnii olon niitiin

text: Mongolian televisio perustettiin Neuvostoliiton tuella vuonna 1967. Vuonna 1970 asennettu neuvostoliittolainen Orbita-satelliittijärjestelmä mahdollisti television katsomisen myös Ulaanbaatarin ulkopuolella. Orbita aloitti päivittäiset lähetykset vuonna 1976 ja Mongolian televisio vuonna 1992. Maaseudulla televisiota alettiin katsoa vasta 1980-luvulta lähtien, jolloin myös ohjelmien sisältö alkoi monipuolistua.


title: Mongolyn ündesnii olon niitiin

text: Valtiollinen yleisradio muuttui julkisen palvelun yhtiöksi vuonna 2005. Se saa rahoituksensa mainonnasta, valtiolta sekä kotitalouksilta perittävistä maksuista. Laki takaa yhtiölle toimituksellisen vapauden, mutta käytännössä poliitikot vaikuttavat paljon sen toimintaan. Julkisen palvelun yleisradiotoimintaa valvoo kansallinen neuvosto, joka on kulloinkin hallitsevan puolueen määräysvallassa.


title: Mongolyn ündesnii olon niitiin

text: Mongolian yleisradiolla oli vuonna 2016 kaksi kansallista radiokanavaa, ULA-kanava, radion ulkomaanpalvelu, kansallinen televisiokanava, kaksi kaapelitelevisiokanavaa ja uutistoimisto. Ohjelmia välitetään mongolin lisäksi myös kazakiksi. Radiolähetykset tapahtuvat vielä suurelta osin keski- ja lyhytaalloilla. Analogisten televisiolähetysten oli määrä loppua vuonna 2015.


title: Sosiaalinen jalanjälki

text: Sosiaalinen jalanjälki kuvaa sitä, millaisen jäljen ihminen jättää digitaalisesti verkkoon ihmisenä. Toisaalta sosiaalisella jalanjäljellä voidaan tarkoittaa myös sitä, miten ihminen toimii omassa ympäristössään.


title: Sosiaalinen jalanjälki

text: Sosiaalinen jalanjälki eroaa digitaalisesta jalanjäljestä, jolla tarkoitetaan niitä tietoja, mitä käyttäjä jättää itsestään erilaisiin palveluihin. Näistä mainittakoon esimerkkinä erilaiset kauppojen keräämät kanta-asiakastiedot, joilla seurataan ostotottumuksia.


title: Sosiaalinen jalanjälki

text: Sosiaalisella jalanjäljellä voidaan tutkia yksittäisen henkilön digitaalisesti erilaisiin sosiaalisen median kanaviin jättämiä jalanjälkiä. Näillä tarkoitetaan:


title: Sosiaalinen jalanjälki

text: Yle kertoo artikkelissaan Suomi muuttui 2018 monella tapaa entistä paremmaksi, sanovat asiantuntijat: Näissä viidessä asiassa onnistuttiin tänä vuonna kuinka vihapuhe, ilkeily ja pahantahtoisuus on alettu ottaa ottaa vakavasti. Kuinka somessa riehumiselle ja vihapuheelle on ryhdyttävä hakemaan rajoja.


title: Sosiaalinen jalanjälki

text: Sosiaalisen jalanjälki-termin toivotaan johtavan siihen, että ihmiset ottaisivat paremmin vastuuta omasta käytöksestään somen kanavissa kuin myös toistensa kanssa toimiessaan. Toivottavaa olisi, että jatkossa somekanavissa voi käydä rakentavia keskusteluita, joissa kaikki mielipiteet tulevat kuulluksi ilman, että saa vihapuheet niskaansa. Kun me emme koskaan voi tietää mikä on lopulta totuus.


title: Ilhan Omar

text: Ilhan Abdullahi Omar (s. 4. lokakuuta 1981 Mogadishu, Somalia) on amerikansomalialainen demokraattisen puolueen poliitikko. Hänet valittiin Minnesotan osavaltion edustajainhuoneeseen 2016, tehden hänestä ensimmäisen amerikansomalin, joka on äänestetty lainsäädäntöelimeen Yhdysvalloissa.


title: Ilhan Omar

text: Omar valittiin Yhdysvaltain edustajainhuoneeseen 6. marraskuuta 2018 edustamaan Minnesotan 5. vaalipiiriä. Hänestä tuli kongressin ensimmäinen amerikansomalialainen jäsen ja yhdessä Rashida Tlaibin kanssa ensimmäinen musliminainen kongressissa. Omar on myös ensimmäinen tummaihoinen naispuolinen edustajainhuoneen jäsen Minnesotasta.


title: Sysmän seurakunta

text: Sysmän seurakunta oli seurakunta Päijät-Hämeessä, Sysmän kunnassa. Seurakunta kuului Mikkelin hiippakunnassa Heinolan rovastikuntaan. Viimeisenä kirkkoherrana toimi Jeremias Sankari. Vuonna 2017 seurakunnassa oli 3 143 jäsentä.


title: Sysmän seurakunta

text: Sysmän seurakunta ja Hartolan seurakunta yhdistyivät vuoden 2019 alusta Tainionvirran seurakunnaksi.


title: Nicolae Titulescu

text: Nicolae Titulescu (4. maaliskuuta 1882 Craiova – 4. maaliskuuta 1941 Cannes) oli romanialainen poliitikko ja diplomaatti, joka toimi Romanian ulkoministerinä kolmessa hallituksessa vuosina 1927–1928 ja 1932-1936 sekä Kansainliiton yleiskokouksen puheenjohtajana 1930-1932. ,


title: Nicolae Titulescu

text: Titulescu oli koulutukseltaan lakimies. Hän opiskeli Pariisissa lakia ja väitteli oikeustiteestä vuonna 1905. Sen jälkeen hän palasi Romaniaan ja toimi kansainvälisen oikeuden professorina ensin Iasin yliopistossa ja vuodesta 1907 Bukarestin yliopistoissa.


title: Nicolae Titulescu

text: Titulescu tuli politiikkaan vuonna 1909 Take lonescun johtaman Konservatiivi-demokraattisen puolueen jäsenenä. Vuonna 1912 hänet valittiin Romanian parlamenttiin puolueen edustajana. Ensimmäisen maailmansodan jälkeen, joka lopulta päättyi Romanialle edullisesti, Titulescu osallistui Trianonin rauhanneuvotteluihin, jonka tuloksena kesäkuussa 1920 Unkari joutui luovuttamaana Romanialle Transsilvanian. Titulescu oli ollut Versailles'n rauhanneuvotteluiden aikaan Pariisissa pohjustamassa Romanian asiaa yhdessä Take Ionescun, Octavian Gogan, Traian Vuian ja Constantin Millen kanssa Romanian kansalliskomitean nimissä. Sen mukaan maailmansotaa ennen eri valtioiden alaisuudessa olleet romanialaiset alueet tuli saada yhteen, joka onnistuikin Trianoninin rauhassa.,


title: Nicolae Titulescu

text: Titulescun ensimmäiset ministeritehtävät liittyivät talouteen, sillä hän toimi liberaalijohtaja Ionel Brătianun hallituksessa talousministerinä vuosina 1917-1918. Vuonna 1920-1921 Titulescun tärkeimmät tehtävät Alexandru Averescun ja Take Ionescun hallituksissa liittyivät juuri yhdistyneen suur-Romanian taloudellisten kysymysten ratkaisuun, jota merkittävästi laajentunut Romanian alue vaati. Titulescun ajamat uudistukset sisälsivät kansallisen verouudistuksen ja verorasituksen jakautumisen oikeudenmukaisuuden ja suorien verojen korottamisen periaatteiden mukaisesti.,


title: Nicolae Titulescu

text: Nicolae Titulesculle tammikuussa 1920 perustettu Kansainliitto tuli keskeiseksi kansainvälisen toiminnan areenaksi. Hän oli Romanian pysyvä edustaja Genevessä toimineessa Kansainliitossa. Samaan aikaan hän toimi vuosina 1921-1932 myös diplomaattina Lontoossa Romanian edustajana. Ensimmäisen kerran Titulescusta tuli Romanian ulkoministeri marraskuu 1927 - marraskuu 1928 istuneessa Vintilă Brătianun hallituksessa. Hänelle keskeinen väline oli myös Pikku Entente, joka toimi Trianonin rauhan jälkeisten rajojen säilyttämisen välineenä Romanian ollessa yksi järjestön jäsenistä.


title: Nicolae Titulescu

text: Titulescun ensimmäiseen ulkoministerikauteen liittyy elokuussa 1928 solmittu Kellogg–Briand-sopimus, jonka ihanteellisena tavoitteena oli sodankäynnin kieltäminen politiikanteon välineenä. Titulescu oli mukana kyseisen sopimuksen valmistelussa ja tuli omassa toiminnassaan sen jälkeen tukeutumaan kyseisen sopimuksen periaatteisiin.


title: Nicolae Titulescu

text: Titulescusta tuli maailmansodan jälkeisen Euroopan rauhanomaisen yhteistyön puolestapuhuja. Tässä mielessä eri puolilla Eurooppaa kannatustaan lisänneet kansallismieliset ja fasistiset liikkeet olivat ristiriidassa Titulescun ajaman linjan suhteen. Titulescu valittiin vuosien 1930 ja 1931 Kansainliiton yleiskokousten puhemieheksi. Vuosina 1932-1936 hän toimi kahdessa hallituksessa eli Ion Ducan ja Gheorghe Tătărescun hallituksissa ulkoministerinä.


title: Nicolae Titulescu

text: 1930-luvun ulkoministerikautenaan Titulescu teki ensin vahvaa yhteistyötä Ranskan ja sen ulkoministeri Louis Barthoun kanssa. Vuonna 1934 hän oli mukana yhteistyökeskusteluissa, jossa oli mukana myös Neuvostoliitto ja sen ulkoministeri Maksim Litvinov. , Pikku Ententen toiminta muuttui tänä aikana enemmän sotilasliitosta taloudellista yhteistyötä painottavaksi. Litvinov-neuvottelujen myötä Romania normalisoi suhteensa Neuvostoliittoon 9. heinäkuuta 1934 tehdyllä sopimuksella. Titulescu käytti merkittävän puheenvuoron kesäkuussa 1936 Kansainliiton yleiskokouksessa, jossa hän tuomitsi Etiopiaan juuri hyökänneen fasistisen Italian. Elokuussa 1936 Titulescu neuvotteli venäläisten kanssa ystävyyssopimuksesta, jonka hän oli valmis solmimaan edellyttäen, että Neuvostoliitto tunnustaisi Bessarabian kuuluvan Romanialle. Bessarabia oli liittynyt ensimmäisen maailmansodan loppuvaiheessa osaksi Romaniaa, ja Ranskan, Iso-Britannian ja Italian johtajat olivat vahvistaneet asiat lokakuussa 1920 Pariisin rauhassa. Neuvostoliitto ei ollut antanut tunnustusta tehdylle ratkaisulle Bessarabiasta. Näihin Titulescun ulkopolittiisiin ratkaisuihin suhtauduttiin niin naapurimaissa kuin kotimaassakin kriittisesti, ja niinpä kuningas Kaarle II erotti hänet elokuun lopussa 1936 kaikista hänen tehtävistään "hallituksen yhdenmukaistamisen" nimissä ja pyysi häntä poistumaan Romaniasta.


title: Nicolae Titulescu

text: Titulescusta oli näin tullut maanpakolainen. Hän asui ensin Sveitsissä, mutta myöhemmin Ranskassa. Sveitsissä olon jälkeen hän palasi vuonna 1937 hetkeksi kotimaahansa Romaniaan, mutta äärioikeistolaisen ja fasistisen Rautakaarti-liikkeen uhkaukset pakottivat hänet poistumaan maasta. Titulescun ulkopoliittinen linja koki 1930-luvun lopulla Euroopassa täydellisen tappion. Pikku entente hajosi natsi-Saksan politiikan johdosta. Unkari sai rajoihinsa korjauksia Wienin ensimmäisen ja toisen välitystuomion perusteella. Osa Transsilvaniasta palautettiin Unkarille. Molotov-Ribbentrop-sopimuksen perusteella Neuvostoliitto miehitti Bessarabian kesäkuussa 1940.,


title: Nicolae Titulescu

text: Poliittisen uransa aikana Titulescu sai kunniatohtoriudet Ateenan ja Bratislavan yliopistoista tunnustuksena toiminnalleen kansainvälisestä rauhanomaisesta yhteistyöstä. Ammatillisella urallaan Titulöescu julkaisi vuodesta 1904 alkaen yli 30 tieteellistä julkaisua romanian, ranskan, englannin, saksan ja italian kielillä. Aiheina olivat talous, rahoitus, sosiaalipolitiikka ja diplomatia.


title: Nicolae Titulescu

text: Nicolae Titulescu kuoli maaliskuussa 1941 Ranskan Cannesissa sairastettuaan pitkään. Hänet haudattiin Cannesiin, mutta kommunistivallan kaaduttua Titulescun maalliset jäännökset siirrettiin vuonna 1992 Ranskasta Romaniaan ja haudattiin oman testamentin mukaisesti Brasoviin. Titulescun kunniaksi Brasovin keskuspuisto nimettiin hänen kunniakseen vuonna 1993. Puistossa on myös patsas hänestä. Brasovissa nimettiin vuonna 1998 paikallinen ammattikorkeakoulu hänen nimelleen. Titulescu sai Romaniassa myös muuta tunnustusta, sillä Bukarestiin vuonna 1990 perustettu yksityinen yliopisto on nimetty hänen mukaansa "Nicolae Titulescu" -yliopistoksi. Perustetun yliopiston opetus ja tutkimus suuntautui oikeustieteeseen, taloustieteeseen ja hallintotieteeseen, jotka Titulescun omasa toiminnassa olivat keskeisiä osa-alueita. Vuosina 2007 ja 2018 Romaniassa on julkaistu myös häntä kuvaavat postimerkit.


title: Milla (kappale)

text: ”Milla” on suomalaisen laulaja-lauluntekijän Anssi Kelan kappale, joka julkaistiin singlenä marraskuussa 2001. Kappale julkaistiin "Minä ja Morrison" -elokuvan soundtrack-albumilla, sekä Kelan "Nummela"-albumin triplaplatinapainoksella.


title: Milla (kappale)

text: Kela kirjoitti ”Millan” tilaustyönä Lenka Hellstedtin "Minä ja Morrison" -elokuvaan, ja sen sanoitukset viittaavat elokuvan päähenkilöön, mutta eivät suoranaisesti liity sen tapahtumiin. Esimerkiksi rivi ”"mul on sängyssäni mies, sen olkaan tatuoitu on Jack Nicholson"” on viittaus muusikko Zarkus Poussaan, joka soitti Kelan kanssa Pekka ja Susi -yhtyeessä. Kela myös tuotti kappaleen, ja sovituksesta vastaavat hän ja hänen taustayhtyeensä.


title: Milla (kappale)

text: Kappaleeseen kuvattiin musiikkivideo Helsingin Jollaksessa sijaitsevassa puutalossa, jota käytettiin "Minä ja Morrison" -elokuvassa. Videolla esiintyvät myös elokuvan päänäyttelijät Samuli Edelmann ja Irina Björklund. Videon ohjasi elokuvan kuvaaja Mark Stubbs.


title: Milla (kappale)

text: ”Milla” nousi parhaimillaan Suomen single- ja radiosoittolistan kärkeen. Kappale saavutti myös kärkisijan "Rumban" 50 hittiä -listalla. Single ylitti platinarajan vuonna 2002, ja sitä on myyty yli 10 000 kappaletta. Vuonna 2012 kappale sijoittui Nuorgamin 2000-luvun kotimaiset pophelmet -listan sijalle 83.


title: Hartolan seurakunta

text: Hartolan seurakunta oli seurakunta Päijät-Hämeessä, Hartolan kunnassa. Seurakunta kuului Mikkelin hiippakunnassa Heinolan rovastikuntaan. Kirkkoherrana toimi Jeremias Sankari. Vuonna 2017 seurakunnassa oli 2213 jäsentä.


title: Hartolan seurakunta

text: Hartolan seurakunta itsenäistyi 31.8.1784, ja sai nimeksi Kustaa Aadolfin seurakunta. Sysmän ja Hartolan seurakunnat yhdistyivät vuoden 2019 alusta Tainionvirran seurakunnaksi.


title: Hartolan seurakunta

text: Hartolan seurakunnan ensimmäinen kirkko oli Sipi Henrikinpojan 1590-luvulla rakentama kappelikirkko. Se purettiin pienenä ja huonokuntoisena ja tilalle rakennettiin vuosina 1691–1693 puinen ristikirkko. Se purettiin vuonna 1928 ja siirrettiin osittain Pertunmaalle. Hartolan nykyinen kirkko on rakennettu vuosina 1911–1913.


title: Hartolan seurakunta

text: Lähde


title: Hartolan seurakunta

text: 1. Anders Streng (1784-1785)


title: Hartolan seurakunta

text: 2. Lars Abraham Hoffrén (1786-1822)


title: Hartolan seurakunta

text: 3. Bendt Johan Gadd (1824-1829)


title: Hartolan seurakunta

text: 4. Arvid Gottfrid Nordqvist (1832-1839)


title: Hartolan seurakunta

text: 5. Nils Robert Bonsdorff (1842-1859)


title: Hartolan seurakunta

text: 6. Johan Filip Danielson (1865-1875)


title: Hartolan seurakunta

text: 7. Adolf Magnus Winter (1876-1880)


title: Hartolan seurakunta

text: 8. Johan Ferdinand Lahtonen (1883-1888)


title: Hartolan seurakunta

text: 9. Gustaf Basilius Juslen (1889-1908)


title: Hartolan seurakunta

text: 10. Gustaf Adolf Rossander (1909-1915)


title: Hartolan seurakunta

text: 11. Hugo Winter (1915-1923)


title: Hartolan seurakunta

text: 12. Aleksanteri Kuusisto (1924-1944)


title: Hartolan seurakunta

text: 13. Erkki Kalervo Pirkka (1946-1946)


title: Hartolan seurakunta

text: 14. Jaakko Olavi Ripatti (1948-1958)


title: Hartolan seurakunta

text: 15. Lauri Emerik Uski (1959-1968)


title: Hartolan seurakunta

text: 16. Yrjö Veikko Pyykkö (1969-1993)


title: Hartolan seurakunta

text: 17. Mika Lauri Riikonen (1993-2002)


title: Hartolan seurakunta

text: 18. Ilkka Wäinö Rafael Raittila (2003-2006)


title: Hartolan seurakunta

text: 19. Juha Jeremias Sankari (2007-2018)


title: Zilog

text: Zilog, Inc. on amerikkalainen 8-bittisten ja 16-bittisten mikrokontrollerien valmistaja. Sen tunnetuin tuote on Z80-sarja 8-bittisiä mikroprosessoreita, jotka ovat yhteensopivia Intel 8080:n kanssa, mutta huomattavasti halvempia. Z80: ta käytettiin laajalti 1980-luvulla monissa suosituissa kotitietokoneissa, kuten TRS-80 ,ZX Spectrum ja MSX yhteensopivat mikrotietokoneet, sekä arcade-peleissä, kuten Pac-Manissa. Yhtiö teki myös 16- ja 32-bittisiä prosessoreita, mutta näillä ei ollut laajaa käyttöä. 1990-luvulta lähtien yhtiö keskittyi pääasiassa mikrokontrollerimarkkinoihin.


title: Ison-Beltin sillan junaturma

text: Ison-Beltin sillan junaturma tapahtui 2. tammikuuta 2019 kello 7.35 paikallista aikaa Sjællandin ja Fynin saaret yhdistävällä Ison-Beltin sillalla Tanskassa, kun Kööpenhaminaan matkalla ollut matkustajajuna törmäsi sillalla vastaantulevan tavarajunan lavalta pudonneeseen puoliperävaunuun. Silta oli jo ennen onnettomuutta suljettu tieliikenteeltä myrskytuulen vuoksi. Junaturmassa kuoli kahdeksan matkustajaa ja 16 loukkaantui, joista kaksi vakavasti. Kyseessä on Tanskan vakavin junaonnettomuus yli 30 vuoteen.


title: Ison-Beltin sillan junaturma

text: Tanskan liikenneviranomainen Vejdirektoratet oli sulkenut Ison-Beltin sillan tieliikenteeltä onnettomuuspäivän vastaisena yönä Alfrida-myrskyn voimakkaiden tuulten takia. Silta oli tarkoitus avata taas liikenteelle aamupäivällä. Sekä tie- että junaliikenne käyttävät siltakokonaisuuden läntistä osaa, kun taas korkeampi ja siten tuulelle alttiimpi itäinen silta on vain tieliikenteen käytössä (junat kulkevat sillan sijaan tunnelissa). Tämän vuoksi silta oli myrskystä huolimatta avoin junaliikenteelle.


title: Ison-Beltin sillan junaturma

text: Kello 7.11 DSB:n InterCity-matkustajajuna ICL 210 lähti Odensesta kohti Kööpenhaminaa. Ison-Beltin sillalle saapuessaan junassa oli 131 matkustajaa ja kolme henkilökunnan jäsentä. Samaan aikaan DB Cargon tavarajuna, joka oli kuljettamassa tyhjiä olutpulloja Carlsbergin panimolle noin 70 kilometrin päähän, lähti ylittämään siltaa vastakkaiseen suuntaan. Tuulen voimakkuuden ollessa yli 21 m/s tavarajunien maksiminopeus sillalla rajoitetaan enintään 80 kilometriin tunnissa, mutta onnettomuusaamuna tuulen voimakkuudeksi oli mitattu korkeimmillaan 20,9 m/s.


title: Ison-Beltin sillan junaturma

text: Junien ohittaessa toisiaan Sprogøn ja Fynin välisellä läntisellä sillalla noin puoli kahdeksalta, tavarajunan lavalla ollut puoliperävaunu sekä muuta irtolastia irtosi ja putosi viereiselle radalle vastaantulevan matkustajajunan eteen ja päälle. Lastin arvellaan irronneen voimakkaan tuulen johdosta. Molemmat junat pysähtyivät sillalle, joka suljettiin kokonaan liikenteeltä. Pelastusviranomaiset saapuivat paikalle nopeasti, mutta huono sää ja hankala sijainti vaikeuttivat pelastustöitä.


title: Ison-Beltin sillan junaturma

text: Onnettomuudessa kuoli kahdeksan ihmistä; viisi naista ja kolme miestä. Kaikki uhrit olivat täysi-ikäisiä Tanskan kansalaisia. Loukkaantuneita oli yhteensä 16, joista kaksi oli vakavia tapauksia.


title: Ison-Beltin sillan junaturma

text: Silta avattiin tieliikentelle jo noin kello 12.20 onnettomuuspäivänä, joskin se jouduttiin sulkemaan uudelleen lyhyeksi aikaa autoilijoiden jäätyä katsomaan ja kuvaamaan onnettomuuspaikkaa aiheuttaen jonoja sillalle. Junaliikenne sillalla pääsi jatkumaan seuraavana päivänä kello 10.40.


title: Brooke Nevin

text: Brooke Candice Nevin (s. 22. joulukuuta 1982) on kanadalainen näyttelijä. Hänen tunnetuimmat roolihahmonsa ovat Rachel Berenson scifi-sarjassa "Animorphs" (1998–1999) ja Julianne ”Jules” Simms tv-sarjassa "Breakout Kings" (2011–2012). Hän oli pääosassa "Tiedän mitä teit viime kesänä" -trilogian suoraan videolle julkaistussa kolmannessa elokuvassa "Tiedän mitä teit viime kesänä 3".


title: KDM Odin (1872)

text: KDM Odin oli Tanskan laivaston vuonna 1872 vesillelaskettu ironclad.


title: KDM Odin (1872)

text: Alus tilattiin Kööpenhaminen laivastontelakalta, missä köli laskettiin 13. huhtikuuta 1871. Alus laskettiin vesille 12. joulukuuta 1872 ja se valmistui 7. syyskuuta 1874.


title: KDM Odin (1872)

text: Alus poistettiin palveluksesta 12. kesäkuuta 1912 ja se romutettiin vielä samana vuonna Alankomaissa.


title: KDM Gorm

text: KDM Gorm oli Tanskan laivaston vuonna 1870 vesillelaskettu monitori.


title: KDM Gorm

text: Alus tilattiin Kööpenhaminen laivastontelakalta, missä köli laskettiin 18. marraskuuta 1867. Alus laskettiin vesille 17. toukokuuta 1870 ja se otettiin palvelukseen 23. kesäkuuta 1871.


title: KDM Gorm

text: Alus poistettiin palveluksesta 12. kesäkuuta 1912 ja se romutettiin vielä samana vuonna Stettinissä.


title: Eastern Air Lines

text: Eastern Air Lines oli yhdysvaltalainen lentoyhtiö, joka toimi vuodesta 1926 vuoteen 1991. Se oli 1900-luvun keskivaiheilla yksi neljästä suuresta amerikkalaisyhtiöstä () American Airlinesin, TWA:n ja United Airlinesin rinnalla.


title: Eastern Air Lines

text: Miamin kansainvälistä lentoasemaa kotikenttänään pitänyt Eastern oli lähes monopoliasemassa New Yorkin ja Floridan välisillä reiteillä 1930-luvulta 1950-luvulle. 1960-luvun alusta alkaen Easternin tuottavin reitti oli parhaimmillaan tunnin välein lennetty Washington DC:n, New Yorkin ja Bostonin kolmioreitti. Vuonna 1981 Easternin toinen keskuskenttä Miamin ohella oli Atlanta, ja yhtiö lensi Yhdysvaltojen itärannikon kohteiden lisäksi myös valikoituihin kohteisiin länsirannikolla, keskilännessä, Meksikossa ja Karibianmeren saarilla. 1980-luvulla Eastern osti konkurssiin menneen Braniffin reitit Etelä-Amerikkaan ja lensi vuosina 1985–1986 jonkin aikaa Miamista myös Lontoon Gatwickiin.


title: Eastern Air Lines

text: Vuonna 1986 Eastern myytiin texasilaisen Frank Lorenzon omistamalle Texas Air -holdingyhtiölle, joka omisti myös Continental Airlinesin ja New York Airin. Lorenzo oli tullut tunnetuksi Chapter 11 -pykälään perustuvista yrityssaneerauksistaan: vuonna 1983 hän oli pannut Continentalin konkurssiin, irtisanonut koko henkilökunnan ja palkannut heti tilalle uudet, ammattiliittoon kuulumattomat työntekijät puolta pienemmin palkoin. Tämän jälkeen lakia muutettiin niin, ettei sama ollut enää mahdollista. Vuonna 1989 Eastern haki konkurssia, mutta jatkoi toimintaansa. Frank Lorenzo aiheutti kovilla otteillaan yhtiön henkilökunnan jatkuvaa lakkoilua, minkä takia yhtiö tuotti hänen mukaansa noin miljoonan dollarin tappion joka päivä. Easternin uudeksi omistajaksi pyrki muiden muassa Los Angelesin kesäolympialaisten 1984 järjestäjänä maineeseen noussut Peter Ueberroth, mutta kauppa ei toteutunut. Tuottoisan Washington–New York–Boston-kolmioreitin osti 1988 newyorkilainen kiinteistömiljonääri Donald Trump, joka perusti sen pohjalle vuoteen 1992 toimineen lentoyhtiön Trump Shuttle. Eastern lopetti toimintansa tammikuussa 1991 kaksi vuotta kestäneen konkurssiselvittelyn jälkeen.


title: Eastern Air Lines

text: Vuosina 2015–2017 toimi Miamista käsin entisen Easternin nimeä ja logoa käyttänyt tilauslentoyhtiö Eastern Air Lines, kunnes sen osti Swift Air. Vuonna 2018 Swiftin omistama huonomaineinen, konkurssista toipunut Dynamic International Airways otti vuorostaan käyttöön Easternin tunnukset.


title: William Fitz Osbert

text: William Fitz Osbert (k. 6. huhtikuuta 1196) oli lontoolainen kapinajohtaja, joka johti köyhien kapinaa keväällä 1196. Siihen aikaan köyhien ja aatelissäätyyn kuulumattomien kapinat olivat Englannissa harvinaisia, mutta Fitz Osbertin kapina oli poikkeuksellinen. Hän sai joidenkin tietojen mukaan 52 000 kannattajaa, joista jotkut ryöstelivät rikkaiden asuntoja keskellä päivää ja syyllistyivät murhiin, mutta useiden arvioiden mukaan Lontoon väkiluku ei vuonna 1196 ollut läheskään noin suuri. Fitz Osbert ei kuitenkaan vastustanut kuningas Rikhard I:tä, vaan hän jopa matkusti Normandiaan kuninkaan luokse kertoakseen tämän hänelle.


title: William Fitz Osbert

text: Canterburyn arkkipiispa Hubert Walter päätti kukistaa Fitz Osbertin, joka pakeni St Mary-le-Bow’n kirkkoon. Hän ei pyytänyt kirkolta suojelusta, vaan käytti rakennusta puolustusasemanaan Hubertin miehiä vastaan. Kirkko sytytettiin palamaan, jolloin Fitz Osbert saatiin kiinni. Hänet hirtettiin yhdeksän kannattajansa kanssa, jotka eivät olleet hylänneet häntä. Jälkeenpäin Lontoon köyhät kutsuivat Fitz Osbertia marttyyriksi ja kokoontuivat hänen teloituspaikalleen päivittäin, kunnes paikalle pantiin aseistetut vartijat. Häneen liittyviä esineitä pidettiin pyhinä.


title: William Fitz Osbert

text: Fitz Osbert oli opiskellut yliopistossa ja osallistunut kolmanteen ristiretkeen Rikhard I:n mukana. Hänellä oli siviilivirka Lontoossa ennen kapinaan ryhtymistään. Fitz Osbert sai lisänimen ”Pitkäparta” ulkonäkönsä perusteella: hän halusi näyttää ”kunnon englantilaiselta”.


title: Jane Rosenthal

text: Jane Rosenthal (s. 21. syyskuuta 1956) on amerikanjuutalainen elokuvatuottaja.


title: Jane Rosenthal

text: Hän on yksi mediayhtiö Tribeca Enterprisesin perustajista ja toimii yhtiön toimitus- sekä puheenjohtajana. Tribeca Enterprisesille kuuluvat Tribeca Productions, Tribecan elokuvajuhlat ja Tribecan elokuvainstituutti. Rosenthal on työskennellyt Robert De Niron kanssa vuodesta 1988 lähtien ja hänen tuotantoonsa kuuluu esimerkiksi komediaelokuvasarja, johon kuuluvat Perhe on painajainen (2000), Painajainen perheessä (2004) ja Pienin painajanen perheessä (2010).


title: Jane Rosenthal

text: Rosenthal ja De Niro perustivat Tribecan elokuvajuhlat syyskuun 11. päivän terroritekojen jälkeen piristääkseen Manhattanin keskustaa.


title: Jane Rosenthal

text: Vuonna 1989, Rosenthal perusti Tribeca Productions -elokuvayhtiön TriBeCa-nimiseen manhattanilaiseen naapurustoon yhdessä näyttelijä Robert De Niron kanssa. Rosenthal ja De Niro tuottivat yhdessä televisiodraamasarja TriBeCan vuonna 1993 ja, vuonna 2002, järjestivät ensimmäiset TriBeCan elokuvajuhlat.


title: Jane Rosenthal

text:
Rosenthal on yksi Tribecan elokuvainstituutin perustajista sekä sen puheenjohtaja.
Vuonna 1995, Rosenthal meni naimisiin Craig Hatkoffin kanssa. He kasvattivat tyttärensä juutalaisina. Rosenthal ja Hatkoff ilmoittivat avioerostaan vuonna 2014 oltuaan naimisissa 19 vuoden ajan.


title: Teija Laitinen

text: Teija Laitinen (s. 27. tammikuuta 1961 Kuopio) on ollut Vaasan yliopiston liiketaloustieteen, erityisesti laskentatoimen professori vuodesta 2001. Hän valmistui kauppatieteiden maisteriksi Jyväskylän yliopistosta vuonna 1986 ja lisensiaatiksi Vaasan korkeakoulusta vuonna 1990. Hän väitteli kauppatieteiden tohtoriksi Vaasan yliopistosta vuonna 1993.


title: Teija Laitinen

text: Laitinen on toiminut ennen professuuriaan Vaasan yliopistossa eri tehtävissä vuodesta 1987 lähtien, muun muassa laskentatoimen lehtorina, assistenttina, apurahatutkijana, va. yliassistenttina ja ma. professorina. Hän oli vuosina 1992-1993 Suomen Akatemian nuorempi tutkija ja vuosina 1997-1999 Suomen Akatemian tutkijatohtori.


title: Teija Laitinen

text: Teija Laitisen tutkimus keskittyy yritysten laskentatoimeen ja siinä erityisesti tilintarkastukseen. Laitisen tutkimustyön painopistealueet ovat hänen uransa aikana olleet yrityksen tuloslaskenta, tilinpäätösanalyysi ja konkurssin ennustaminen. Professoriliiton haastattelussa joulukuussa 2018 hän kertoo tehneensä viime aikoina tutkimustyötä konkurssin ennakoinnista ja olevansa erityisen kiinnostunut siitä, millaisia laadullisia mittareita tilintarkastajat käyttävät yrityksen konkurssin varhaisessa ennakoinnissa.


title: Teija Laitinen

text:
Teija Laitisella on runsaasti tieteellisiä julkaisuja. Hän on kirjoittanut muun muassa useita yhteisartikkeleita puolisonsa, professori Erkki K. Laitisen kanssa. Laitisten yhdessä tekemät artikkelit liittyvät konkurssin ennustamiseen, tilintarkastukseen ja tilinpäätösalaan.
Tutkimuksen, opetuksen ja jatko-opiskelijoiden ohjauksen lisäksi Laitinen on uransa aikana osallistunut myös yliopiston hallintoon toimien esimerkiksi Vaasan yliopiston kauppatieteellisen tiedekunnan varadekaanina vuosina 2002-2005 ja Vaasan yliopiston hallituksen jäsenenä vuosina 1995-1998. Nykyään hän toimii Professoriliiton Vaasan yliopiston osaston puheenjohtajana ja aloittaa vuonna 2019 Professoriliiton hallituksen varajäsenenä.


title: Teija Laitinen

text: Teija Laitinen panostanut voimakkaasti Vaasan yliopiston tilintarkastuksen opetuksen kehittämiseen. Hän on myös kehittänyt aktiivisesti tilintarkastusalaa. Hän on toiminut julkisen hallinnon tilintarkastustutkinnon tentaattorina vuodesta 2007 lähtien ja Julkishallinnon- ja talouden tilintarkastuslautakunnan varapuheenjohtajana syksystä 2010 alkaen. Tämän lautakunnan lakkauttamisen jälkeen eli vuodesta 2016 lähtien hän on ollut jäsenenä Patentti- ja rekisterihallituksen (PRH) alaisuudessa toimivassa tilintarkastuslautakunnassa. Hänet nimitettiin lautakunnan jäseneksi myös kolmivuotiskaudelle 2019-2021.


title: Teija Laitinen

text: Professori Teija Laitinen on myös hevosalan yrittäjä ja ratsastuksenohjaaja. Hän perusti ratsastuskoulun eli Vaasan Ratsastuskeskuksen Vaasan Sundomiin vuonna 1996 yhdessä puolisonsa kanssa.


title: San Salvo

text: San Salvo on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 20 184 ihmistä vuonna 2017. Vuoden 2011 väestönlaskennan mukaan kunnassa oli 18 848 asukasta.


title: Jazz-funk

text: Jazz-funk on jazzmusiikin alalaji, jolle on tunnusomaista elektrisoitu soundi ja toistuvat rytmit. Se sai alkunsa, kun 1950-luvun jazzmuusikot yhdistivät iskuja jazztyylisiin sovituksiin 1950- ja 1960-luvuilla. Varhaisimmassa esiintymisessään 1960-luvun puolivälissä jazz-funk oli jazzin ja funktyylisen southern soulin sekoitus. Jazz-funk oli suosituinta 1970-luvulla ja sen tunnetuimpia esittäjiä ovat muun muassa laulaja James Brown, vibrafonisti Roy Ayers ja trumpetisti Donald Byrd.


title: Hollister (Kalifornia)

text: Hollister on kaupunki Kalifornian osavaltiossa Yhdysvalloissa. Sen väkiluku oli vuoden väestönlaskennassa 34 928. Hollister on San Beniton piirikunnan suurin kaupunki ja hallintokeskus.


title: Hollister (Kalifornia)

text: Kaupunki perustettiin 26. maaliskuuta 1872.


title: Rautjärven seurakunta

text: Rautjärven seurakunta oli Suomen evankelis-luterilaisen kirkon seurakunta Etelä-Karjalassa, Rautjärven kunnassa. Seurakunta kuului Mikkelin hiippakunnassa Imatran rovastikuntaan. Viimeisenä kirkkoherrana toimi Ulla Soikkeli. Vuonna 2017 seurakunnassa oli 2 817 jäsentä.


title: Rautjärven seurakunta

text: Rautjärven seurakunta perustettiin vuoden alussa 1999 kun Simpeleen ja Rautjärven seurakunnat yhdistyivät uudeksi Rautjärven seurakunnaksi, oltuaan seurakuntayhtymänä 1973 vuodesta saakka jolloin Rautjärven ja Simpeleen kunnat yhdistyivät. Vuoden 2019 alusta alkaen uusi Rautjärven seurakunta yhdistyi Ruokolahden seurakuntaan.


title: Rautjärven seurakunta

text: Simpeleen seurakunta aloitti toimintansa 01.05.1922. Ja se lakkautettiin, kun Simpeleen ja Rautjärven seurakunnat yhdistyivät uudeksi Rautjärven seurakunnaksi.Jäseniä oli lakautu hetkellä 2 917.


title: Rautjärven seurakunta

text: Rautjärven seurakunta perustetiin 1859. Ja se lakkautettiin, kun Simpeleen ja Rautjärven seurakunnat yhdistyivät uudeksi Rautjärven seurakunnaksi. Jäseniä oli lakautushetkellä 1 493.


title: Roy Ayers

text: Roy Ayers (s. 10. syyskuuta 1940 Los Angeles, Kalifornia, Yhdysvallat) on yhdysvaltalainen jazzvibrafonisti ja -laulaja. Hän yhdisti onnistuneesti jazzin, funkin ja diskomusiikin 1970-luvun puolivälissä ja 1980-luvun alussa.


title: Roy Ayers

text: Ayers kasvoi musikaalisessa perheessä: hänen isänsä soitti pasuunaa ja hänen äitinsä opetti Roylle pianoa. Ayers levytti 1960-luvulla West Coast -jazzia Curtis Amyn, Jack Wilsonin ja The Gerald Wilson Orchestran kanssa. Hän soitti myös Teddy Edwardsin, Chico Hamiltonin, Hampton Hawesin ja Phineas Newbornin kanssa. Musiikkisessio Herbie Mannin kanssa Hermosa Beachissa johti neljä vuotta kestäneeseen kiertueeseen huilistin kanssa.


title: Roy Ayers

text: Ayers esiintyi nimekkäästi Mannin hittialbumilla "Memphis Underground" ja levytti kolme sooloalbumia Atlantic Recordsille. Hän perusti Roy Ayers Ubiquity -yhtyeen, joka levytti useita albumeita Polydor Recordsille ja joissa oli mukana soittajia kuten Sonny Fortune, Billy Cobham, Omar Hakim ja Alphonse Mouzon. Roy Ayers Ubiquity oli rhythm and bluesia ja fuusiojazzia soittava yhtye, jonka vaikutteina olivat aluksi Miles Davis ja The Herbie Hancock Sextet, mutta joka siirtyi hiljalleen jazzista soittamaan rhythm and bluesia, funkia ja diskoa. Ayersin levytykset menestyivät kaupallisesti ja useat hänen singlensä päätyivät rhytm and blues -musiikkilistoille.


title: Roy Ayers

text: 1980-luvulla Ayers teki musiikkia nigerialaisen muusikon Fela Kutin kanssa, perusti Uno Melodic Records -levy-yhtiön ja tuotti sekä sanoitti useita kappaleita useille eri artisteille. Hip hopin ja jazzin sulautuessa yhteen 1990-luvun alussa Ayers vieraili Gurun "Jazzmatazz"-albumilla vuonna 1993 ja esiintyi New Yorkin klubeilla Gurun ja Donald Byrdin kanssa.


title: Oulun Jalkapalloklubi

text: Oulun Jalkapalloklubi (OuJK) on suomalainen Oulussa toimiva jalkapalloseura. Se on perustettu 1.1.2002 ja rekisteröity 12.2.2002. Nimen otti käyttöönsä FC Dreeverien kakkosjoukkue, joka kauden 2001 jälkeen nousi III-divisioonaan Palloliiton Pohjois-Suomen piirin Oulu-Kainuu lohkoon. FC Dreeverien ykkösjoukkue pelasi samassa sarjassa ja lohkossa.


title: Oulun Jalkapalloklubi

text: OuJK:lla on edustusjoukkueet miesten neljänneksi ja kuudenneksi korkeimmilla sarjatasoilla (2019). Seuralla on myös futsal-joukkue.


title: Romuald Hazoumè

text: Romuald Hazoumè (syntynyt 1962 Porto Novo) on joruba taiteilija Béninin tasavallasta,


title: Romuald Hazoumè

text: Hazoumè tunnetaan myös naamio -sarjastaan. Hän aloitti tämän vaiheen taiteessaan 1980-luvun puolivälissä. Naamiot on valmistettu hylätyistä bensiinikanistereista, ja ne muistuttavat perinteisessä afrikkalaisessa kulttuurissa ja seremonioissa käytettäviä naamiota. Selittäessään näitä teoksia Hazoumè on sanonut: "Minä lähetän takaisin länteen sen, joka heille kuuluu, siis kiellän kulusyhteiskunnan, joka tunkeutuu meille joka päivä."


title: Romuald Hazoumè

text: Hazoumé varttui Porto-Novossa, jossa hän työskentelee. Hän on aina kokenut naamioiden olevan keskeinen osa joruba-perinnettään. Lapsena hän rakensi naamioita Kaletalle, eräänlaiselle lasten initiaatiolle, joka tapahtuu vuosittain joulukuun lopulla. Vuosia myöhemmin hän ymmärsi naamion merkityksen Beninissä asuville eurooppalaisille, jotka käsittivät sen afrikkalaisen taiteen olennoitumana.


title: Romuald Hazoumè

text: Romuald Hazoumén teokset muistuttavat Marcel Duchampin readymade-teoksia. Hän käyttää hyväkseen ja muuntelee yleisesti käytössä olevia bensiinikanistereita naamioissaan. Materiaalin valinta osoittaa länsimaisen konsumerismin vaikutuksiin Afrikassa. Beniniläiset ovat riippuvaisia Nigeriasta polttoaineessa, jota jaetaan jerrykannuissa laajoilla pimeillä markkinoilla naapurimaiden välillä. Nämä biohajoamattomat kanisterit, jotka ovat tavallisesti tehty Saksasta tulleesta mustasta kumista, keräytyvät Cotonoun ja Porto-Novon kaduille. Hazoumé nauttii ajatuksesta lähettää hylättyjä materiaaleja takaisin Eurooppaan ja Yhdysvaltoihin teoksissaan.


title: Romuald Hazoumè

text: Hazoumen kanisterinaamiot kertovat kulttuuristumisesta ja vastakulttuuristumisesta. Ne kuuluvat jorubaheimon perinteisiin, mutta heijastelevat myös läntistä maailmaa. Hazoume on todennut naamioidensa esineellisyydestä, että ne eivät itse asiassa ole muuta kuin pilkantekoa. Mustat muovikanisterit hän valitsi, koska ne symboloivat jotakin, joka ei ole ole biohajoavaa.


title: Romuald Hazoumè

text: Hazoumèn teoksia on Jean Pigozzin Nykyafrikkalaisen taiteen kokoelmassa (CAAC).


title: Romuald Hazoumè

text: Romuald Hazoumèn näyttely 2005 "Romuald Hazoumè Installaatiotaidetta" nähtiin Helsingin kulttuurikeskus CAISAssa vuonna 2005. Hän oli myös Ars 11:n taiteilija vuonna 2011.


title: Romuald Hazoumè

text: Ars-näyttelyssä Hazoumè esitti 15 teosta. Naamio-aiheisten teosten lisäksi mukana oli myös suuri lattiaistalaatio ouroboros-aiheinen "Sateenkaarikäärme."


title: Savitaipaleen seurakunta

text: Savitaipaleen seurakunta oli Suomen evankelis-luterilaisen kirkon seurakunta Etelä-Karjalassa, Savitaipaleen kunnassa. Seurakunta kuului Mikkelin hiippakunnassa Lappeenrannan rovastikuntaan. Virkaa tekevänä kirkkoherrana toimi Hanna Kilkkinen. Vuonna 2017 seurakunnassa oli 3 058 jäsentä.


title: Savitaipaleen seurakunta

text: Savitaipaleen seurakunta itsenäistyi vuonna 1639 Taipalsaaren seurakunnasta. Vuoden 2019 alusta alkaen Savitaipaleen seurakunta, Lemin seurakunta ja Taipalsaaren seurakunta yhdistyvät Taipaleen seurakunnaksi.


title: Medicine

text: medicine on englantilaisen rock-yhtyeen Bring Me The Horizonin kappale. Kappale julkaistiin amo albumin kolmantena singlenä 3. tammikuuta 2019.


title: Medicine

text: Kappale kertoo huonoista parisuhteista ja kuinka niistä eroaminen muuttaa koko elämän paremmaksi. Se edustaa enemmän bändin elektronisempaa ja radioystävällisempää puolta, mutta siinä on myös elementtejä yhtyeen aikaisemmista "isommista" kappaleista.


title: Imperialin piirikunta

text: Imperialin piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 174 528 vuonna 2010 ja sen pinta-ala on 11 610 neliökilometriä. Piirikunnan suurin kaupunki El Centro on myös sen hallintokeskus.


title: Wonderful Life (Bring Me the Horizonin kappale)

text: wonderful life on englantilaisen rock-yhtye Bring Me The Horizonin kappale. Kappale julkaistiin amo albumin toisena singlenä 21. lokakuuta 2018 ja siinä vierailee Cradle Of Filthin Dani Filth.


text: Kappale on yksi amo albumin raskaimpia ja se kertoo ironisesti elämän mielekkyydestä. Oliver Sykes ja Jordan Fish kirjoittivat kappaleen alunperin Limp Bizkitin uudelle albumille mutta ongelmien takia se jäi Bring Me The Horizonin käyttöön.


title: Mantra (kappale)

text: MANTRA on englantilaisen rock-yhtyeen Bring Me The Horizonin kappale. Kappale julkaistiin amo albumin ensimmäisenä singlenä 21. elokuuta 2018.


title: Lemin seurakunta

text: Lemin seurakunta oli Suomen evankelis-luterilaisen kirkon seurakunta Etelä-Karjalassa, Lemin kunnassa. Seurakunta kuuluu Mikkelin hiippakunnassa Lappeenrannan rovastikuntaan. Lemin viimeisenä kirkkoherrana toimi Lea Karhinen. Vuonna 2017 seurakunnassa oli 2 515 jäsentä.


title: Lemin seurakunta

text: Lemin seurakunta itsenäistyi vuonna 1807 Taipalsaaren seurakunnasta. Vuoden 2019 alusta alkaen Savitaipaleen seurakunta, Lemin seurakunta ja Taipalsaaren seurakunta yhdistyvät Taipaleen seurakunnaksi.


title: Yukiya Satō

text: Yukiya Satō (; s. 19. kesäkuuta 1995 Ishikari, Hokkaidō) on japanilainen mäkihyppääjä.


title: Yukiya Satō

text: Satō sijoittui nuorten talviolympialaisissa Innsbruckissa vuonna 2012 kolmanneksi henkilökohtaisessa kilpailussa, ja neljänneksi joukkuekilpailussa. Samana vuonna nuorten MM-kilpailuissa Erzurumissa hän oli henkilökohtaisessa kilpailussa 61:s ja joukkuekilpailussa 10:s. Seuraavana vuonna hän oli samoissa kisoissa Liberecissä henkilökohtaisessa kilpailussa 13:s ja joukkuekilpailussa kuudes. Vuoden 2015 nuorten MM-kilpailuissa Almatyssä hän oli henkilökohtaisessa kilpailussa neljäs ja joukkuekilpailussa kuudes.


title: Yukiya Satō

text: Mäkihypyn maailmancupissa Satō kilpaili ensimmäisen kerran Sapporossa tammikuussa 2015. Ensimmäiset pisteensä hän saavutti Willingenissä helmikuussa 2018 oltuaan 29:s. Hän paransi sijoitustaan seuraavan päivän kilpailussa reilusti oltuaan 11:s. Hän sijoittui kaudella 2017–2018 vielä kerran kahdenkymmenen joukkoon oltuaan Vikersundissa maaliskuussa 2018 20:s. Kaudella 2018–2019 hän oli Engelbergissä 18:s ja 32:s. Mäkiviikolla 2018–2019 hän oli Oberstdorfissa 15:s, Garmisch-Partenkirchenissä 17:s ja Innsbruckissa kuudes. Ensimmäisen palkintosijansa Satō saavutti Zakopanessa 20. tammikuuta 2019 oltuaan kolmas.


title: Yukiya Satō

text: Mäkihypyn Continental Cupissa hän oli ensimmäisen kerran kilpailemassa Kranjissa heinäkuussa 2010. Kymmenen joukkoon hän pääsi ensimmäistä kertaa Sapporossa tammikuussa 2014 oltuaan kuudes. Hän oli kuudes myös neljä vuotta myöhemmin jälleen Sapporossa. Parhaimman sijoituksen Satō on saanut Kranjista heinäkuulta 2018 oltuaan neljäs.


title: Taipalsaaren seurakunta

text: Taipalsaaren seurakunta oli Suomen evankelis-luterilaisen kirkon seurakunta Etelä-Karjalassa, Taipalsaaren kunnassa. Seurakunta kuului Mikkelin hiippakunnassa Lappeenrannan rovastikuntaan. Viimeisenä kirkkoherrana toimi Risto Koskimäki.. Vuonna 2017 seurakunnassa oli 2 515 jäsentä.


title: Taipalsaaren seurakunta

text: Seurakunta erotettiin Lappeen seurakunnasta ensin kappeliseurakunnaksi 1541 ja sittemmin itsenäiseksi seurakunnaksi 1571. Vuoden 2019 alusta alkaen Savitaipaleen seurakunta, Lemin seurakunta ja Taipalsaaren seurakunta yhdistyivät Taipaleen seurakunnaksi.


title: Suomen urheilu 1987

text: Suomen urheilu 1987 käsittelee vuoden 1987 merkittäviä uutisia ja tapahtumia suomalaisessa urheilussa.


title: Suomen urheilu 1987

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1987

text: Naisten listalla kuusi parasta olivat:


title: Suomen urheilu 1987

text: Vuoden valmentaja valittiin ensimmäisen kerran samanlaisella äänestyksellä kuin vuoden urheilija. Valituksi tuli painivalmentaja Ilpo Seppälä.


title: Traffic Management Finland

text: Traffic Management Finland Oy on valtion kokonaan omistama erityistehtäväkonserni, joka toimii liikenne- ja viestintäministeriön omistajaohjauksessa.


title: Traffic Management Finland

text: Traffic Management Finland Group (TMFG) tarjoaa ja kehittää liikenteenohjauksen ja -hallinnan palveluita kaikissa liikennemuodoissa sekä varmistaa liikenteen turvallisuuden ja sujuvuuden vastuullisesti kaikissa liikennemuodoissa. Palvelut tukevat kansalaisten liikkumista, elinkeinoelämän tarpeita ja kuljetuksia sekä turvallisuusviranomaisten toimintaa.


title: Traffic Management Finland

text: Traffic Management Finland Group kerää, hallinnoi ja avaa tietoa luoden mahdollisuuksia markkinoille syntyvälle uudelle liiketoiminnalle. Yhtiö tarjoaa ja kehittää edistyksellisiä, uusia palveluita ja edesauttaa liikenteen ekosysteemien kasvua.


title: Traffic Management Finland

text: Konsernille annetulla erityistehtävällä turvataan yhteiskunnan, viranomaisten ja elinkeinoelämän tarvitsemat välttämättömät liikenteenohjauspalvelut. Lisäksi erityistehtävällä varmistetaan toimintavarmuus normaaliolojen häiriötilanteissa ja poikkeusoloissa.


title: Traffic Management Finland

text: Konsernissa työskentelee koko Suomessa yhteensä reilut 1000 henkilöä.


title: Swamp Dogg

text: Swamp Dogg, oikealta nimeltään Jerry Williams, Jr. (s. 12. heinäkuuta 1942 Portsmouth, Virginia, Yhdysvallat) on yhdysvaltalainen laulaja-lauluntekijä, muusikko ja musiikkituottaja. Hän julkaisi esikoisalbuminsa vuonna 1970. Hänen oma tuotantonsa on tyyliltään pääasiassa soulia.


title: Swamp Dogg

text: Williams julkaisi ensimmäisen singlensä, jump blues -kappaleen ”HTD Blues”, 12 vuoden ikäisenä nimellä Little Jerry. Seuraavien 15 vuoden ajan hän keikkaili R&B-muusikkona nimillä Little Jerry Williams ja Jerry Williams. Hänen singlensä ”Baby, You’re My Everything” oli pieni hitti vuonna 1966. Noihin aikoihin Williams työskenteli myös A&R-tehtävissä sekä kirjoitti ja tuotti singlejä muille artisteille kuten Gene Pitneylle.


title: Swamp Dogg

text: Williams pääsi Atlantic Recordsille vuonna 1968 tuottamaan ja kirjoittamaan kappaleita, joista menestyneimpiä oli Gary U.S. Bondsin levyttämä ”She’s All I Got”.


title: Swamp Dogg

text: Williams julkaisi esikoisalbuminsa "Total Destruction to Your Mind" vuonna 1970 nimellä Swamp Dogg. Albumi on musiikilliselta tyyliltään Southern soulia, ja siinä on epäsovinnaiset satiiriset ja poliittiset sanoitukset. Swamp Doggin toinen albumi "Rat On!" (1971) julkaistiin Elektralla. Seuraavat albumit "Cuffed, Collared and Tagged" (1972) ja "Gag a Maggot" (1973) julkaistiin pienemmillä levymerkeillä, ja "Have You Heard This Story??" (1974) Islandilla. Albumit toivat Swamp Doggille kohtalaisesti underground-suosiota mutta eivät koskaan suurta listamenestystä.


title: Swamp Dogg

text: Williams julkaisi 1970-luvun lopulla lisää albumeja Swamp Doggin nimellä. Hän ei konsertoinut lainkaan vaan työskenteli vain studiossa niin omien albumiensa kuin muille artisteille tekemänsäkin musiikin parissa. Hän levytti soulin lisäksi myös esimerkiksi diskoa ja countrya, ja 2010-luvulla myös elektronista musiikkia.


title: Swamp Dogg

text: Swamp Doggin esikoisalbumi saavutti kultalevyn rajan vuonna 1992. Niihin aikoihin hän alkoi myös konsertoida. Hänen musiikkinsa samplaukset toisten artistien hip hop -kappaleissa toivat hänelle uusia kuulijoita ja lisätuloja. Swamp Dogg on julkaissut uutta musiikkia myös 2010-luvulla, ja Alive Naturalsound on julkaissut hänen 1970-luvun albumejaan uudelleen.


title: Bushwick (Brooklyn)

text: Bushwick on asuinalue koillis-Brooklynissa New Yorkissa. Alueella on noin 85 000 asukasta. Kaupunginosa on ollut työväenluokkaista aluetta, mutta 2000-luvulla se alkoi keskiluokkaistumaan kunnostustöiden ja lisääntyneen liiketoiminnan aiheuttaman kiinteistöveron kasvun myötä.


title: Bushwick (Brooklyn)

text: 1600-luvulla hollantilaiset asettuivat Bushwickin alueelle asumaan. 1850-luvulla Bushwickin alue liitettiin tuolloin itsenäiseen Brooklynin kaupunkiin, joka puolestaan liitettiin New Yorkin kaupunkiin vuonna 1898. 1800-luvun lopussa alueelle muutti paljon amerikansaksalaisia, ja toisen maailmansodan jälkeen kaupunginosaan tuli yhä uusia etnisiä ryhmiä, kuten irlantilaisia ja sisilialaisia. 1960-luvun lopulla alueelle alkoi muuttamaan ei-valkoista väestöä, mikä aiheutti "white flight" -ilmiön. 1900-luvun loppupuolella latinoista oli tullut alueen väestön suurin etninen ryhmä.


Käsipallon miesten maailmanmestaruuskilpailut 2019 pelattiin Tanskassa ja Saksassa 10.–27. tammikuuta. Mukana oli 24 joukkuetta. Mitaliottelut pelattiin Tanskan Herningissä. Muut kisakaupungit olivat Tanskassa Kööpenhamina sekä Saksassa Berliini, Hampuri, München ja Köln.


title: Käsipallon miesten maailmanmestaruuskilpailut 2019

text: Etelä-Korea ja Pohjois-Korea pelasivat ensi kertaa MM-kilpailujen historiassa yhteisellä joukkueella.


text: Joukkueet pelasivat neljässä kuuden joukkueen alkulohkossa, joista jokaisen lohkon kolme parasta pääsivät toiselle kierrokselle ja kolme heikointa jatkoivat Presidents Cupissa pelaamista MM-kisojen sijoista 13–24. Toisella kierroksella pelattiin kahdessa kuuden joukkueen lohkossa, joista molemmista kaksi parasta pääsivät välieriin, kolmanneksi sijoittuneet pelasivat ottelun MM-kisojen sijoista 5–6 ja neljänneksi sijoittuneet pelasivat ottelun sijoista 7–8. Välierien voittajat ratkaisivat mestaruuden loppuottelussa ja hävinneet pelasivat pronssiottelussa.


text: Mestaruuden voitti isäntämaa Tanska, hopeaa saavutti Norja ja pronssille sijoittui Ranska. Turnauksen arvokkaimmaksi pelaajaksi valittiin Tanskan Mikkel Hansen. Tähdistökentälliseen valittiin tanskalaiset Niklas Landin ja Rasmus Lauge, norjalaiset Bjarte Myrhol, Sander Sagosen ja Magnus Jondal, saksalainen Fabian Wiede sekä espanjalainen Ferran Sole Sala.


title: Matt Kean

text: Matt Kean s. 2. kesäkuuta 1986 Sheffield, Englanti) on englantilaisen rock-yhtyeen Bring Me the Horizonin basisti. Kean kuuluu yhdessä Oliver Sykesin, Lee Malian ja Matt Nichollsin kanssa yhtyeen perustajajäseniin.


title: Matt Kean

text: Kean oli bändin ensimmäinen vegaani josta hän sai lempinimensä "Vegan" tosin nykyään Oliver Sykes on myös vegaani. Hän on suuri jalkapallon ystävä ja hänen lempiseuransa on Manchester City.


title: Matt Nicholls

text: Matt Nicholls s. 22. maaliskuuta 1986 Maltby, Englanti) on englantilaisen rock-yhtyeen Bring Me the Horizonin rumpali. Hän on myös yksi yhtyeen perustajajäsenistä Lee Malian, Matt Keanin ja Oliver Sykesin lisäksi.


title: Matt Nicholls

text: Nichollsin ura rumpalina alkoi 16-vuotiaana kun hän sai isältään vanhempien erottua rumpusetin. Hän innostui rumpujen soitosta ja rupesi harjoittelemaan 18-vuotiaana säännöllisesti samalla kuin liittyi Bring Me The Horizoniin. Nykyään Nicholls tunnetaan poikkeuksellisen rauhallisena, mutta erittäin taitavana rumpalina.


title: Käsipallon miesten maailmanmestaruuskilpailut 2017

text: Vuoden 2017 miesten käsipallon maailmanmestaruuskilpailut järjestettiin Ranskassa 11.–29. tammikuuta. Kisapaikkakuntina olivat Pariisi, Albertville, Lille, Montpellier, Brest Rouen, Metz ja Nantes. Kilpailuihin osallistui 24 joukkuetta. Mestaruuden voitti Ranska, hopealle sijoittui Norja ja pronssia sai Slovenia. Kisojen arvokkaimpana pelaajana palkittiin Ranskan Nikola Karabatić. Turnauksen paras maalintekijä oli Makedonian Kiril Lazarov.


text: Ranska – Norja 33–26


text: Slovenia – Kroatia 31–30


title: Käsipallon miesten maailmanmestaruuskilpailut 2015

text: Vuoden 2015 miesten käsipallon maailmanmestaruuskilpailut järjestettiin Qatarissa 15. tammikuuta – 1. helmikuuta. Kisapaikkakuntina olivat Lusail ja Doha. Kilpailuihin osallistui 24 joukkuetta. Mestaruuden voitti Ranska, hopealle sijoittui Qatar ja pronssia sai Puolan. Kisojen arvokkaimpana pelaajana palkittiin Ranskan Thierry Omeyer. Turnauksen paras maalintekijä oli Slovenian Dragan Gajić.


text: Ranska – Qatar 25–22


text: Puola – Espanja 29–28 (ja.)


title: Jääpallon maailmanmestaruuskilpailut 2019

text: Jääpallon vuoden 2019 MM-kilpailut pelataan Ruotsissa 26. tammikuuta -2. helmikuuta. Turnaukseen osallistuu 20 joukkuetta.


text: Alunperin kisat oli tarkoitus järjestää Vrnäjällä Irkutskissa, mutta hallin puute lykkäsi Irkutskin kisaisännyyttä. Niinpä Ruotsi ja Vänersborg tuli kisaisännäksi. Lisäksi Borås, Ale ja Trollhättan toimivat myös kisajärjestäjinä.


text: Kisat ovat historialliset siinä mielessä, että Iso-Britannia tekee ensiesiintymisen kisoissa. Somalia sai kiksapaikan Mongolian vetäydyttyä kisoista. Somalian ilmoittautuminen kisoihin oli myöhästynyt, mutta Mongolian korvaajana he saivat saivat kisapaikan.


title: Kirjallisuusvuosi 2019

text: Kirjallisuusvuosi 2019 käsittelee vuoden 2019 tärkeitä kirjallisuuden tapahtumia, uutisia ja julkistuksia.


title: Musiikkivuosi 2019

text: Musiikkivuosi 2019 käsittelee vuoden 2019 tärkeitä musiikkitapahtumia, uutisia ja julkistuksia.


title: Lassi Toriseva

text: Lassi Toriseva (s. 21. tammikuuta 1994) on suomalainen salibandymaalivahti. Toriseva edustaa SC Classicia ja kuuluu Suomen salibandymaajoukkueeseen.


title: Zhao Leji

text: Zhao Leji (赵乐际; pinyin; Zhào Lèjì, s. 1957) on kiinalainen politiikko ja yksi Kiinan kommunistisen puolueen johtajista. Zhao on puolueen ylimmän toimielimen eli seitsenhenkisen politbyroon pysyvän komitean jäsen sekä kurinpitokomission pääsihteeri. Zhaota pidetään puolueen puheenjohtaja Xi Jinpingin läheisenä liittolaisena.


title: Zhao Leji

text: Zhaon perhe on alun perin kotoisin Shaanxin maakunnasta. Zhaon vanhemmat muuttivat Qinghain maakuntaan toteuttamaan läntisten alueiden avustuspolitiikkaa. Zhao syntyi maakunnan pääkaupungissa Xiningissä. Kulttuurivallankumouksen aikana Zhao lähetettiin monien muiden kaupunkilaisnuorten tavoin maaseudulle pakkotöihin. Työskenneltyään noin vuoden maaseudulla Zhao palasi Xiningiin ja aloitti työuransa Qinghain maakunnan kauppaosastolla. Zhao liittyi puolueen jäseneksi vuonna 1975. Vuonna 1977 Zhao hyväksyttiin Pekingin yliopistoon opiskelemaan filosofiaa.


title: Zhao Leji

text: Muiden kommunistisen puolueen johtajien tapaan, myös Zhao on luonut kannuksensa maakuntapolitiikan parissa. Zhao toimi pitkään Qinghaissa eri valtionhallinnon tehtävissä nousten pikkuhiljaa Qinghain politiikan huipulle aina puoluesihteeriksi asti. Ennen puoluesihteerinä toimimista Zhao oli ehtinyt herättää huomiota Kiinan nuorimpana kuvernöörinä. Hänet oli nimitetty virkaan 42-vuotiaana. Qinghaissa Zhao tuli tunnetuksi talousosaajana. Qinghain BKT kolminkertaistui Zhaon hallintoaikana 1999-2007. Zhao ehti laittaa alulle myös ympäristön tilan huomioivia teollisuusprojekteja ja hänen suhtautumisensa maakunnan etnisiin vähemmistöihin oli pehmeä. Zhaosta tuli vuonna 2007 keskuskomitean jäsen ja hänet siirrettiin puoluesihteeriksi Shaanxin maakuntaan. Myös Shaanxissa Zhao kehitti voimakkaasti taloutta ja onnistui nostamaan maakunnan kasvuluvut kaksinumeroisiksi.


title: Zhao Leji

text: Zhaon kokemus korkean tason maakuntapolitiikasta toi hänelle ylennyksen vuonna 2012, jolloin hänet valittiin puolueen politbyroon jäseneksi ja siirrettiin puolueen henkilöstöasioista vastaavan orgaanisatio-osaston johtoon. Vuoden 2017 puoluekokouksessa Zhaon puolueura politbyroon pysyvään komiteaan sekä puolueen voimakkaan kurinpitokomission johtoon.


title: Zhao Leji

text: Zhaon suhteita puolueen pääsihteeri Xi Jinpingiin pidetään hyvinä. Zhaon on spekuloitu kuuluvan nk. Shaanxin koplaan eli Xin muodostamaan klikkiin, jonka jäsenillä on virasta tai perhesuhteista johtuvia siteitä Shaanxin maakuntaan. Sekä Xin että Zhaon perheet ovat alun perin Shaanxista. Siirto kurinpitokomissioon on osoitus siitä, että Zhao kuuluu Xi Jinpingin luottohenkilöihin. Komission johtama korruption vastainen kampanja on kuulunut Xi Jinpingin kärkihankkeisiin ja sillä on ollut merkittävä rooli Xin vallan lujittamisessa.


title: Zhao Leji

text: Vuoden 2022 puoluekongressissa Zhao on vahva ehdokas politbyroon pysyvään komiteaan. Ikänsä puolesta Zhao voisi toimia vielä yhden viisivuotiskauden puoluejohdossa vuoteen 2027 asti.


title: Zhao Leji

text: Zhao puhuu kiinaa Shaanxin murteella. Toimiessaan Qinghaissa Zhaon korostus todennäköisesti hidasti tämän urakehitystä, sillä Zhao joutui toimimaan viisi vuotta maakunnan kuvernöörinä, ennen kuin hänet nimitettiin puoluesihteeriksi.


Zhao Leji


title: Wayne Selden

text: Wayne Anthony Selden jr. (s. 30. syyskuuta 1994 Roxbury, Massachusetts) on yhdysvaltalainen koripalloilija, pelipaikaltaan heittävä takamies.


title: Wayne Selden

text: Selden pelasi yliopistokoripalloa Kansasin yliopistossa vuosina 2013–2016.


title: Wayne Selden

text: Seldeniä ei varattu NBA:n . Hän aloitti ammattilaisuransa D-liigajoukkue Iowa Energyssä. Maaliskuussa 2017 hän teki kymmenpäiväisen NBA-sopimuksen New Orleans Pelicansin kanssa. Tämän jälkeen hän siirtyi Memphis Grizzliesiin. Hän pelasi myös yhden ottelun Grizzliesin farmijoukkue Memphis Hustlessa.


title: Wayne Selden

text: 3. tammikuuta 2019 Selden siirtyi osana pelaajakauppaa Chicago Bullsiin.


title: True Friends

text: True Friends on englantilaisen rock-yhtyeen Bring Me The Horizonin kappale. Se julkaistiin That´s The Spirit albumin kolmantena singlenä 25. elokuuta 2015.


title: Throne

text: Throne on englantilaisen rock-yhtyeen Bring Me the Horizonin kappale. Kappale julkaistiin "That’s The Spirit" -albumin kolmantena singlenä 2015.


title: Happy Song (Bring Me the Horizonin kappale)

text: Happy Song on englantilaisen rock-yhtyeen Bring Me the Horizonin kappale. Kappale julkaistiin "That’s the Spirit" -albumin ensimmäisenä singlenä 12. heinäkuuta 2015.


title: Teheranin autonäyttely

text: Teheranin autonäyttely (engl. "Tehran Auto Show") on Shahr-e-Aftabissä pidettävä jokavuotinen autonäyttely.


title: Beninin piirikunnat

text: Beninin piirikunnat (ransk. "Communes") ovat 77 piirikuntaa Beninin 13 departementissa (maakunta). Piirikunnat on jaettu arrondissementteihin ja ne koostuvat kylistä tai kaupunginosista.


title: Beninin piirikunnat

text: Ennen vuotta 1999 departementit oli jaettu 84 piiriin, jotka olivat joko kaupunki- tai maaseutupiirejä. Ennen itsenäistymistä 1960 kuusi maakuntaa oli jaettu Cercleseihin, kantoneihin, prefektuureihin ja kyliiin tai kaupunkeihin.


title: Happy Song

text: Happy Song voi tarkoittaa seuraavia:


title: Zhao

text: Zhao on muun muassa seuraavien henkilöiden sukunimi (kiinalaisissa henkilönnimissä on sukunimi ensimmäisenä):


title: William Wallenius

text: Isak William Wallenius (20. lokakuuta 1860 Laukaa – 1. tammikuuta 1939 Helsinki) oli juristi, joka toimi muun muassa Joensuun pormestarina ja virkamiehenä, joka kehitti Suomen kalataloutta.


title: William Wallenius

text: William Walleniuksen vanhemmat olivat pappi ja kirjailija Isak Alexis Wallenius ja Augusta Cecilia Lilius. Hänen ensimmäinen puolisonsa vuodesta 1894 oli Elli Kristiina Cederberg (k. 1902) ja toinen vuodesta 1915 Olga Helena Schmidt (k. 1931). Wallenius tuli ylioppilaaksi Kuopion lyseosta 1881 ja suoritti oikeustutkinnon 1887, varatuomarin arvon hän sai 1890. Wallenius toimi virkailijana senaatin talousosastolla 1892–1893, asianajajana 1893–1895, Pohjoismaiden Osakepankin Joensuun konttorin apulaisjohtajana 1895–1905, Joensuun pormestarina 1902–1919, kalastushallituksen asessorina 1919–1924 ja sitten Suomen yksityisvirkailijoiden eläkeyhdistyksen toimitusjohtajana.Hänellä oli useita kalastusasioihin liittyviä luottamus- ja järjestötehtäviä ja hän työskenteli "Metsästys ja Kalastus -lehden" kalastusosaston toimittajana 1920-luvulla.


title: Rosenthal

text: Rosenthal voi tarkoittaa seuraavia:


title: Benigno Zaccagnini

text: Benigno Zaccagnini (17. huhtikuuta 1912 Faenza – 5. marraskuuta 1989 Ravenna) oli italialainen poliitikko ja lääkäri. Hän toimi Italian kristillisdemokraattisen puolueen pääsihteerinä vuosina 1975–80 sekä työmarkkinaministerinä 1959–60 Segnin ja Tambronin johtamissa hallituksissa ja julkisten töiden ministerinä 1960–62 Fanfanin hallituksessa. Hän oli Italian parlamentin jäsen vuosina 1946–83 ja senaattori vuodesta 1983 kuolemaansa asti. Hän oli myös europarlamentaarikko vuosina 1979–81.


title: Benigno Zaccagnini

text: Romagnalaisen pikkukaupungin Faenzan kasvatti Zaccagnini aloitti ammattiuransa lääkärinä 1930-luvun loppuvuosina, erikoistuen pediatriaan. Sodan aikana hän palveli 1941–43 Balkanin rintamalla lääkintäupseerina. Fasismin kaaduttua kesällä 1943 hän palasi kotiseudulleen ja liittyi Ravennan partisaaneihin. Pian hänestä tuli myös yksi provinssinsa edustajista kansallisessa vapautuskomiteassa ("Comitato di Liberazione Nazionale"). Vuoden 1946 vaaleissa hänet valittiin Italian tasavallan perustuslakia säätävään kansanedustustoon ("Assemblea Costituente della Repubblica Italiana"), ja 1948 tasavallan ensimmäiseen parlamenttiin, jossa hän tuli edustaneeksi puoluettaan yhtäjaksoisesti vuoteen 1983. Vuoden 1983 vaaleissa hänet valitiin senaattoriksi ja hän edusti puoluettaan senaatissa kuolemaansa asti.


title: Benigno Zaccagnini

text:
Zaccagnini siirtyi vasta 1960-luvun lopussa puolueensa Aldo Moron johtaman keskusta-vasemmistolinjan kannattajaksi, eikä koskaan saanut ministerin salkkua Moron johtamissa hallituksissa.
Kun Fanfani erosi puolueen pääsihteerin paikalta vuonna 1975, Moro kuitenkin ehdotti hänen suraajakseen Zaccagninia joka myös tuli valituksi, pääasiassa juuri Moron tuen ansiosta. Zaccagnini piti virkaa hallussaan vuoteen 1980, yrittäen Moron kuoleman jälkeen heikolla menestyksellä jatkaa tämän poliittista linjaa, kunnes helmikuussa 1980 pidetyssä puoluekokouksessa joutui jättämään paikkansa pääsihteerinä. Sitä ennen, vuonna 1979 hän oli tullut valituksi puolueensa edustajana Euroopan parlamenttiin.


title: Benigno Zaccagnini

text: Zaccagnini joutui kristillisdemokraattien pääsihteerinä huomion keskipisteeksi ja kovan paineen alle puolueen puheenjohtajan Aldo Moron 55 päivää kestäneen kidnappausdraaman aikana keväällä 1978. Hänen oli vastahakoisesti pakko sopeutua parlamentissa päätettyyn viralliseen linjaan joka oli se että Moron kaapanneiden Punaisten prikaatien kanssa ei tehtäisi mitään sopimusta, eikä edes neuvoteltaisi. Hän teki tämän valinnan tietoisena siitä, että Moron mahdollisuudet selvitä hengissä täten kutistuivat lähes olemattomiksi.


title: Benigno Zaccagnini

text: Moro painosti kuitenkin ankarasti Zaccagninia neuvottelemaan, tälle vankilastaan lähettämissään epätoivoisissa kirjeissä, joissa dramaattisin sanakääntein nimesi oman puolueensa ja erityisesti sen pääsihteerin vastuullisiksi nopeasti lähestyvään kuolemaansa. Punaiset prikaatit päättelivät Moron kirjeistä ja kommenteista, että Zaccagnini oli poliittisen rintaman heikoin kohta. Moron kidnappausoperaatiota johtanut Mario Moretti lisäsi painetta soittamalla 30. huhtikuuta 1978 Moron vaimolle, kehoittaen häntäkin painostamaan Zaccagninia, jotta tämä suostuisi prikaatien vaatimuksiin. Kukaan ei kuitenkaan vastannut Moron perheen 1. toukokuuta "Il Giorno"-sanomalehdessä julkaisemaan, kristillisdemokraattien johdolle suunnattuun vetoomukseen, ja 9. toukokuuta Punaiset prikaatit jättivät auton, jossa oli Moron ruumis, pysäköitynä Rooman keskustaan vain parin sadan metrin päähän kristillisdemokraattisen puolueen päämajasta.


title: Benigno Zaccagnini

text: Zaccagnini ei jälkeenpäin halunnut kommentoida omaa osaansa kriisin aikana, ennen kuin vain muutamaa päivää ennen kuolemaansa antamassaan haastattelussa kertoi, että oli Moron vankeuden aikana vakavasti harkinnut virastaan eroamista, koska pelkäsi murtuvansa henkisesti kovan paineen alla. Kevään 1978 tapahtumat jättivät synkkään varjoonsa kaikki Zaccagninin poliittisen uran saavutukset, ja Moron muistiinpanoissaan tekemä lyhyt yhteenveto Zaccagninin toiminnasta jäi tälle henkilökohtaisesti ja poliittisesti raskaaksi taakaksi: "huonoin pääsihteeri mikä kristillisdemokraattisella puolueella on koskaan ollut".


title: Elin Waris

text: Elin Maria Gustava Waris (17. maaliskuuta 1875 Helsinki – 17. huhtikuuta 1958 Helsinki) oli suomalainen opettaja ja lastentarhaopettajien koulutuksen toteuttaja ja kehittäjä lähes neljän vuosikymmenen ajan.


title: Elin Waris

text: Elin Wariksen vanhemmat olivat junamies Johan Waris ja Alvina Gustava Nikander. Hän kävi tyttökoulun 1892 ja lastentarhaseminaarin 1899 ja teki opintomatkoja Ruotsiin ja Saksaan. Waris toimi Sörnäisten kansanlastentarhan ja kasvattajaseminaarin opettajana vuodesta 1899 ja Ebeneserkodin johtajana vuodesta 1925 vuoteen 1938. Sitä ennen hän oli ollut vuodesta 1905 Ebeneserkodin yhteydessä toimineen lastentarhaopettajaseminaarin suomenkielisen kurssin vastuuhenkilö. Vaasaan Waris perusti lastentarhan 1900–1901. Hän oli useiden lastentarhaopettajien yhdistysten kunniajäsen ja tuki Suomen Lähetysseuran toimintaa eri tavoin vuosikymmenten ajan.


title: KDM Odin

text: KDM Odin on ollut kolmen Tanskan laivaston aluksen nimenä:


title: KDM Peder Skram

text: KDM Peder Skram on ollut kolmen Tanskan laivaston aluksen nimenä:


title: Sodankylä (kappale)

text: Sodankylä on Maj Karman kappale ja toinen virallinen single yhtyeen vuoden 2004 studioalbumilta "Sodankylä". Se julkaistiin 19. tammikuuta 2005, ja se nousi Suomen virallisen listan sijalle 11.


title: Sarvia ja hampaita

text: Sarvia ja hampaita on Maj Karman kappale ja kolmas virallinen single yhtyeen vuoden 2004 studioalbumilta "Sodankylä". Se julkaistiin 15. kesäkuuta 2005.


title: Funk (täsmennyssivu)

text: Funk on afroamerikkalaisen musiikin tyyli. Se voi tarkoittaa myös seuraavia:


title: Viljami (vuoden 2014 sarja)

text: Viljami (engl. Dimitri) on vuoden 2014 lastenohjelma-animaatio.


title: Viljami (vuoden 2014 sarja)

text:
1. Värikäs kohtaaminen
2. Balafoni
3. Kimbun salaisuus
4. Maailman nopein Habibi
5. Kaunein tähti
6. Viljami pelkää vettä
7. Laulava puu
8. Laulutunti
9. Ubuyun hirviö
10. Hellimiskilpailu
11. Tuulen matkassa
12. Perhosvaikutus
13. Kuin kala vedessä
14. Maapähkinäkokoelma
15. Loistava baobab
16. Kärpänen
17. Leijona laatikossa
18. Makeban kärsä
19. Timi vartioi
20. Loisnokkeli Kuoku
21. Krokotiilin kyyneleitä
22. Latyrin aarre
23. Afrikkalainen sananlasku
24. Veden vartija
25. Murkinakilpa
26. Viljami ei pelkää pimeää


title: Viljami (vuoden 2014 sarja)

text: Tuotanto: Dubberman


title: John Russell (täsmennyssivu)

text: John Russell -nimisiä henkilöitä ovat:


title: Augusta Ohlsson

text: Augusta Sofia Ohlsson (o.s. Tilander; 1. huhtikuuta 1882 Nurmijärvi – 6. helmikuuta 1967 Helsinki) oli suomalainen yritysjohtaja, joka toimi Oy Carl Knief Ab:n toimitusjohtajana. Ohlsson sai kauppaneuvoksen arvonimen vuonna 1955.


title: Augusta Ohlsson

text: Oy Carl Knief Ab:n historia alkoi Ludvig Kniefin vuonna 1862 Helsinkiin perustamasta makkaratehtaasta. Ludvigin poika Carl Knief sai isänsä kuoleman jälkeen vuonna 1885 yhtiön haltuunsa, ja siirsi tehtaan uusiin tiloihin Helsingin Tehtaankadulle. Vuonna 1913 Carl Knief myi tehtaan yhtiössä työskennelleelle nuorelle parille: suolamestarina toimineelle ruotsalaiselle Carl Ohlssonille ja hänen kihlatulleen Augusta Ohlssonille, joka oli ollut vuodesta 1901 myyjänä ja myöhemmin myymälänhoitajana yhtiön myymälässä. Heidän lisäkseen osaomistajaksi tuli Carl Kniefin serkku Oscar Müller. Pian yrityskaupan jälkeen Knief kuoli. Makkaratehdas ja yrityksen lihatuotteiden myyntiliikkeet jatkoivat omistajanvaihdoksesta huolimatta toimintaansa keskeytyksettä. Müller luopui osuudestaan vuonna 1919, joten yhtiö jäi Ohlssonien omistukseen.


title: Augusta Ohlsson

text: Carl Ohlson kuoli vuonna 1928, jonka myötä Augusta Ohlssonista tuli yhtiön ainoa omistaja ja samalla toimitusjohtaja. Yhtiö laajeni Ohlssonin johdolla merkittävästi. Uusi tehdas rakennutettiin Eiraan vuonna 1930 ja yritys muutettiin toiminimestä osakeyhtiöksi vuonna 1951. Vuonna 1954 yhtiön liikevaihto oli 500 miljoonaa markkaa ja työntekijöitä yrityksessä oli yli sata. Yritystoiminnan ohella Ohlsson oli aktiivinen yhdistystoimija. Hän oli perustamassa Helsingin yrittäjänaisten yhdistystä ja toimi sen hallituksessa. Lisäksi hän toimi Lihateollisuusyhdistyksessä, Helsingin Lihakauppiasyhdistyksessä sekä Liike- ja Virkanaisten liitossa, joista jälkimmäinen valitsi hänet vuoden naiseksi vuonna 1957.


title: Augusta Ohlsson

text: Ohlssonin kuoltua vuonna 1967 Oy Carl Knief Ab jatkoi toimintaansa ja yhtiön toimitusjohtajaksi tuli Kerppo Kankaanranta. Vuoteen 1971 mennessä yritystoiminta oli käynyt selvästi pienimuotoisemmaksi vuotuisen liikevaihdon ollessa reilut kahdeksan miljoonaa markkaa. Yritys päätyi konkurssiin vuonna 1978.


title: Bella Block

text: Bella Block on saksalainen rikossarja, jota on tuotettu vuodesta 1994 alkaen 38 elokuvanpituista jaksoa. Tuotanto jatkuu yhä ja viimeinen jakso on tehty vuonna 2018. Sarjan ensimmäinen jakso "Die Kommissarin" sai ensi-iltansa Saksassa 26. maaliskuuta 1994. Suomessa sarjaa on esitti viimeksi Yle Teema vuonna 2012 ja TV2:lla 2011.


title: Bella Block

text: Doris Gercken romaaneihin perustuva Bella Block on edelleen tuotannossa oleva saksalaisdekkari, jota on tehty vuodesta 1994. Bella Block on kokenut ylikomisario, joka suhtautuu työhönsä omistautuneesti , välillä jopa perhe-elämän kustannuksella. Bellan tutkimat rikostapaukset ovat välillä moraalisesti haastavia. Rikosetsivä Bella Blockia esittää Hannelore Hoger, joka on tunnettu tv-persoona Saksassa. Sarjassa nänen elämänkumppani on Simon Abendrothi (Rudolf Kowalski), joka tuttu myös Stolberg-sarjasta.


title: Bella Block

text: Hannelore Hoger on Saksan tunnetuimpia tv-kasvoja, ja on näytellyt kaikissa jaksoissa karismaattista poliisia.Sarja on voittanut useita palkinto pääosin Saksassa. Sarja on ollut ehdolla eri kategorioissa 25 kertaa ja voittanut palkinnon 21 kertaa vuosina 2015-1994 välillä.


title: Bella Block

text: Palkintoja on tullut esimerkiksi


title: Tainijoki

text: Tainijoki on Simossa sijaitseva kylä. Sen lävitse kulkee Tainijoki. Kylällä toimi aiemmin Tainijoen kansakoulu.


title: Tarzana

text: Tarzana on Los Angelesin kaupunginosa Yhdysvaltain osavaltiossa Kaliforniassa. Postinumeroalueella Tarzana, CA 91356 on 29 503 asukasta (1. heinäkuuta 2018).


title: Tarzana

text: Tarzana sijaitsee San Fernando Valleyn alueella. Se on nimetty Edgar Rice Burroughsin Tarzan-kirjallisuushahmon mukaan. Burroughs osti "Los Angeles Timesin" kustantajan Harrison Gray Otisin perikunnalta 540 eekkeriä maata alueelta vuonna 1919.


title: Ryan Arcidiacono

text: Ryan Curran Arcidiacono (s. 26. maaliskuuta 1994 Langhorne, Pennsylvania) on yhdysvaltalais-italialainen koripalloilija, pelipaikaltaan pelintekijä.


title: Ryan Arcidiacono

text: Arcidiacono pelasi yliopistokoripalloa Villanovan yliopistossa vuosina 2012–2016. Kolmannella kaudellaan 2014–2015 hänet valitiin Big East -konferenssin vuoden pelaajaksi yhdessä Kris Dunnin kanssa. Arcidiaconon yliopistoura päättyi vuonna 2016 NCAA-mestaruuteen, ja Associated Press valitsi hänet lopputurnauksen arvokkaimmaksi pelaajaksi.


title: Ryan Arcidiacono

text: Yliopistomenestyksestä huolimatta Arcidiaconoa ei varattu NBA:n . Hän aloitti ammattilaisuransa D-liigajoukkue Austin Spursissa. Elokuussa 2017 hän teki Chicago Bullsin kanssa kaksisuuntaisen sopimuksen, jolla hän pelasi kaudella 2017–2018 sekä Bullsin NBA-joukkueessa että kehityssarjan farmijoukkue Windy City Bullsissa. Heinäkuussa 2018 Bulls teki Arcidiaconon kanssa uuden sopimuksen.


title: Ryan Arcidiacono

text: Arcidiacono oli mukana Yhdysvaltain nuorisomaajoukkuetoiminnassa. Italialaisjuurisena hän edusti Italian miesten maajoukkuetta 17 ottelussa vuosina 2014–2015.


title: Tuntematon mestari

text: Tuntematon mestari on vuonna 2019 ensi-iltansa saanut suomalainen draamaelokuva, jonka on ohjannut Klaus Härö.


title: Suoliluu-sääriside

text: Suoliluu-sääriside () on reidessä kulkeva peitinkalvon paksunnos, joka kulkee suoliluusta sääriluun ylälateraalisivulle. Se kulkee reiden lateraalisella puolelle reisiluun nivelnastan yli ja kiinnittyy sääriluun Gerdyn kyhmyyn. Pieni osa siitä kiinnittyy myös reisiluun lateraaliseen nivelnastaan, ja tämä kiinnityskohta voi kipeytyä eritoten juoksijoilla.


title: Suoliluu-sääriside

text: Suoliluu-sääriside myös lähettää pidäkesiteitä polvilumpioon ja siten osaltaan sivusuuntaisesti tukevoittaa polvea jalan koukistuessa ja ojentuessa.


title: Suoliluu-sääriside

text: Side on niin vahva, että siihen voi kiinnittyä lihaksia. Siihen kiinnittyy leveän peitinkalvon jännittäjälihas ja osittain iso pakaralihas.


title: Arvi Wartiovaara

text: Arvi Kustaa Aleksanteri Wartiovaara, vuoteen 1906 Weckman (11. syyskuuta 1880 Anjala – 4. huhtikuuta 1952 Helsinki) oli silmälääkäri ja useiden laulukuorojen johtaja.


title: Arvi Wartiovaara

text: Arvi Wartiovaaran vanhemmat olivat lääninrovasti William Weckman (myöh. Wartiovaara) ja Mirjam Salome Colliander ja puoliso vuodesta 1907 Tyra Charlotta Herlin. Wartiovaara tuli ylioppilaaksi Joensuun lyseosta 1899 ja valmistui lääketieteen lisensiaatiksi 1809, erikoistuen silmälääkäriksi. Toimittuaan ensin Helsingin yleisessä sairaalassa Wartiovaara ryhtyi yksityiseksi silmälääkäriksi vuonna 1910. Wartiovaara toimi muun muassa Ylioppilaskunnan Laulajien, Laulumiesten ja YO sekakuoron johtajana sekä Kuoroliiton ja Kansallis-Kuoron johtajana. Hän oli myös Suomen Uimaliiton puheenjohtaja 1918–1928. Wartiovaara oli yksi Suomen Silmälääkäriyhdistyksen perustajista.


title: Arvi Wartiovaara

text: Arvi Wartiovaaran poika oli Talvisodassa kaatunut pistooliampuja Tapio Vartiovaara. Wartiovaaran sisaruksia olivat metsänhoitaja, kirjailija Eino R. Wartiovaara, virkamies ja ministeri Jonathan Wartiovaara, säveltäjä Lyyli Wartiovaara-Kallioniemi, arkkitehti Otto Väinö Vartiovaara ja jääkärieversti Teuvo Wartiovaara.


Reaktiivisuudella hallittu puristussytytys (englanniksi "Reactivity Controlled Compression Ignition", lyhyemmin RCCI) on polttomoottorin prosessi, jossa hyödynnetään kahta eri polttoainetta, joista ensimmäinen on matalan reaktiivisuuden polttoaine kuten ottomoottorissa käytetty bensiini ja toinen on korkean reaktiivisuuden polttoaine kuten dieselmoottorissa käytetty dieselöljy. Rakenteeltaan RCCI-moottori muistuttaa dieselmoottoria, mutta sylinterien sisäisten dieselpolttoaineen suuttimien lisäksi sylinterien imukanavissa on matalapainesuuttimet.


title: Reaktiivisuudella hallittu puristussytytys

text: Matalapainesuuttimilla muodostetaan bensiinistä ja imuilmasta tasainen laiha polttoaineseos, joka ei syty pelkästä puristuksesta tai syttymisviive on hyvin pitkä. Sylinterin sisäisellä korkeapainesuuttimella muodostetaan puristustahdin aikana vähän ennen männän yläkuolokohtaa suuttimen lähelle dieselpolttoaineella rikkaamman seoksen alue, jonka reaktiivisuutta bensiini vähentää. Lopuksi männän noustua yläkuolokohtaan seos sytytetään ruiskuttamalla sylinteriin dieselpolttoainetta, jolloin viimeksi sylinteriin ruiskutettu polttoaine syttyy puristuksella ja vuorostaan sytyttää muun polttoaineseoksen palotilassa.


text: RCCI-moottorin etuja ovat korkea hyötysuhde, vähäiset hiukkaspäästöt ja typen oksidien päästöt. RCCI-moottorin haitaksi on laskettu se että ajoneuvoon, jossa käytetään RCCI-moottoria, täytyy tankata kahta erilaista polttoainetta.


title: Francis Nagasakilainen

text: Pyhä Francis Nagasakilainen (myös Francis Miyakolainen tai Francis Miakolainen; ; 1548 Miyako, Japani – 5. helmikuuta 1597 Tateyama, Nishizaka, Nagasaki, Japani) oli lääkäri, aikuiskäännynnäinen katolisuuteen, fransiskaanitertiaari, katekeetta, saarnaaja ja yksi Nagasakin marttyyreistä ristiinnaulitsemalla. Hän eli seuraavien 12 paavien hallintokausien aikana: Paavali III (1534–1549), Julius III (1550–1555), Marcellus II (1555), Paavali IV (1555–1559), Pius IV (1559–1565), pyhä Pius V (1566–1572), Gregorius XIII (1572–1585), Sixtus V (1585–1590), Urbanus VII (1590), Gregorius XIV (1590–1591), Innocentius IX (1591) ja Klemens VIII (1592–1605). Paavi Urbanus VIII julisti hänet autuaaksi 14. syyskuuta 1627, autuas paavi Pius IX julisti hänet pyhimykseksi 8. kesäkuuta 1862 ja hänen muistopäiväänsä vietetään 6. helmikuuta.


title: Kampavasarahai

text: Kampavasarahai ("Sphyrna lewini") on vasarahaiden heimoon kuuluva rustokalalaji. Sitä esiintyy kaikilla lauhkeilla ja trooppisilla merialueilla.


title: Kampavasarahai

text: Kampavasarahai on tyypillinen vasarahai, sillä sen pää on vasaranmuotoinen. Kampavasarahailla rakenteen keskellä on selkeä lovi, mikä erottaa sen muista vasarahaista. Lajin vartalo on sukkulamainen. Sen ensimmäinen selkäevä on suuri, mutta takimmainen selkäevä ja vatsaevät pieniä.


title: Kampavasarahai

text: Suurimmillaan kampavasarahai voi saavuttaa noin 4,3 metrin pituuden ja 152 kilogramman painon.


title: Kampavasarahai

text: Kampavasarahaita tavataan ympäri maapalloa lauhkeissa ja trooppisissa rantavesissä. Atlantin länsiosissa kampavasarahai elää New Jerseystä Uruguayyn ulottuvalla alueella, myös Meksikonlahdella ja Karibianmerellä. Itäisellä Atlantilla sitä esiintyy todennäköisesti Afrikan koko rannikolla ja myös Välimerellä ja Azorien ympäristössä.


title: Kampavasarahai

text: Intian valtameressä kampavasarahaita on havaittu Etelä-Afrikasta, Malediiveilta ja Punaiseltamereltä Myanmariin ulottuvalta rantavyöhykkeeltä. Läntisellä Tyynellämerellä lajia tavataan Thaimaasta Japaniin, Filippiineille ja Australiaan. Itäisellä Tyynellämerellä elinalue ulottuu Kalifornian eteläosista mahdollisesti Perun pohjoisosiin. Se elää myös Havaijilla ja Tahitilla.


title: Kampavasarahai

text: Kansainvälinen luonnonsuojeluliitto luokittelee kampavasarahain erittäin uhanalaiseksi. Sen yksilömäärä on pienentynyt, ja lisäksi sen arvostettuja eviä kohtaan on lisääntynyttä kiinnostusta. Lajin kalastusta ei juurikaan säädellä.


title: Ranskan vuoden 1791 perustuslaki

text: Vuoden 1791 perustuslaki oli Ranskan ensimmäinen perustuslaki. Se säädettiin Ranskan suuren vallankumouksen aikana ja teki Ranskasta perustuslaillisen monarkian. Syyskuussa 1791 voimaan astunut perustuslaki ehti olla varsinaisesti voimassa vain vajaan vuoden.


title: Ranskan vuoden 1791 perustuslaki

text: Ranskan säätykokouksen kolmas sääty oli kesäkuussa 1789 julistautunut kansalliskokoukseksi tarkoituksenaan säätää maalle perustuslaki vuosisatoja jatkuneen itsevaltiuden jälkeen. Näin syntynyt perustuslakia säätävä kansalliskokous työskenteli yli kaksi vuotta. Perustuslaki valmisteltiin heinäkuussa 1789 asetetussa komiteassa, johon kuuluivat muun muassa Charles de Talleyrand, Emmanuel Joseph Sieyès, Jean-Joseph Mounier ja Isaac le Chapelier. Jo syys–lokakuussa 1789 päätettiin eräistä perusperiaatteista: parlamentista tulisi yksikamarinen, kuningas saisi lakeihin vain lykkäävän veto-oikeuden ehdottoman sijasta ja pienituloiset jätettäisiin ilman äänioikeutta. Perustuslaki viimeisteltiin 23. syyskuuta 1790 asetetussa täydennyskomiteassa, johon kuuluivat Antoine Barnave, Alexandre de Lameth, Adrien Duport, François Buzot ja Jérôme Pétion de Villeneuve. Perustuslaki hyväksyttiin 3. syyskuuta 1791, kuningas Ludvig XVI vahvisti sen 13. syyskuuta ja vannoi uskollisuutta sille seuraavana päivänä.


title: Ranskan vuoden 1791 perustuslaki

text: Vuoden 1791 perustuslain lähtökohtana oli vallan kolmijako-oppi ja Bourbonien suvun pysyminen valtaistuimella. Parlamentilla eli lakiasäätävällä kansalliskokouksella oli yksinoikeus lainsäädäntövaltaan. Kuninkaalla oli ainoastaan kahden vaalikauden pituinen lykkäävä veto-oikeus, eikä sekään koskenut budjettiasioita. Kuningas sai edelleen valita ministerit, mutta nämä olivat vastuullisia myös kansalliskokoukselle. Kuningas johti ulkopolitiikkaa, mutta ei saanut solmia kansainvälisiä sopimuksia eikä aloittaa tai lopettaa sotaa ilman kansalliskokouksen hyväksyntää. Hän oli asevoimien ylipäällikkö, mutta kansalliskokous päätti niiden vahvuudesta. Kuninkaan käyttöön annettiin vuodessa 25 miljoonaa livreä. Kuninkaan titteli muutettiin Ranskan kuninkaasta ”ranskalaisten kuninkaaksi”. Pääministeriä ei ollut.


title: Ranskan vuoden 1791 perustuslaki

text: Lakiasäätävään kansalliskokoukseen valittiin 745 edustajaa. Miespuolinen väestö jaoteltiin ”aktiivisiin” ja ”passiivisiin”, joista vain ensinmainitut olivat äänioikeutettuja. Aktiivisiksi luokiteltiin ne vähintään 25-vuotiaat miehet, jotka maksoivat vuodessa veroja vähintään kolmen työpäivän arvon verran. Tämä jätti noin seitsemästä miljoonasta aikuisesta miehestä lähes kolme miljoonaa äänioikeuden ulkopuolelle. Kansalliskokouksen vaalit olivat lisäksi epäsuorat ja kaksivaiheiset, ja edustajaehdokkaille oli asetettu vielä huomattavasti korkeampi tuloraja.


title: Ranskan vuoden 1791 perustuslaki

text: Vuoden 1791 perustuslaki vahvisti Ranskan jaon 83:een departementtiin, mikä merkitsi laajaa hallinnon hajauttamista. Elokuussa 1789 annetun ihmis- ja kansalaisoikeuksien julistuksen keskeiset osat sisällytettiin perustuslakiin.


title: Ranskan vuoden 1791 perustuslaki

text: Lakiasäätävä kansalliskokous aloitti toimintansa 1. lokakuuta 1791. Jo kesällä 1791 tapahtuneen epäonnistuneen pakoyrityksen seurauksena kuningas Ludvig XVI oli pääosin menettänyt uskottavuutensa perustuslain takuumiehenä, ja lisäksi hänen tapansa käyttää ahkerasti veto-oikeuttaan muodostui pian kiistan aiheeksi. Pariisissa tapahtui 10. elokuuta 1792 toinen vallankumous, jonka yhteydessä lakiasäätävä kansalliskokous pakotettiin panemaan kuningas viralta ja määräämään valittavaksi uusi perustuslakia säätävä kansalliskokous, kansalliskonventti. Tämä käytännössä merkitsi vuoden 1791 perustuslain hylkäämistä. Kansalliskonventti julisti ensi töikseen Ranskan tasavallaksi 21. syyskuuta 1792. Vuonna 1793 säädetty niin sanottu vuoden I perustuslaki ei koskaan astunut voimaan. Ranska sai seuraavan perustuslain vasta syksyllä 1795.


title: Mary Richmond

text: Mary Ellen Richmond (5. elokuuta 1861 Belleville, Illinois – 12. syyskuuta 1928 New York, New York) oli yhdysvaltalainen sosiaalityöntekijä ja sosiaalityön pioneeri. Häntä pidetään yhtenä ensimmäisistä ammattimaisen sosiaalityön kehittäjistä, joka loi teoksillaan perustaa sosiaalityön vakiintumiselle itsenäiseksi tieteenalaksi. Richmond kehitti erityisesti tapauskohtaisen sosiaalityön () teoriaa ja käytäntöjä.


title: Mary Richmond

text: Richmond työskenteli vuodesta 1889 lähtien Baltimoressa Charity Organization Society (COS) -järjestössä. COS kehitti erityisesti Yhdysvalloissa merkittävällä tavalla ammattimaista ja koulutukseen perustuvaa sosiaalityötä, jonka kautta sosiaalisiin ongelmiin puuttuminen oli selvästi hyväntekeväisyyteen perustuvaa auttamista vaikuttavampaa ja järjestelmällisempää.


title: David Bernhardt (virkamies)

text: David Bernhardt (s. 1969) on yhdysvaltalainen juristi, lobbaaja ja virkamies, joka toimii maansa virkaatekevänä sisäministerinä.


title: David Bernhardt (virkamies)

text:
Bernhardt aloitti uransa republikaanikansanedustaja Scott McInnisin avustajana. Sen jälkeen hän siirtyi lobbausyhtiöön.
Hän työskenteli jonkun aikaa sisäministeriössä George W. Bushin kaudella, mutta palasi lobbauksen pariin.


title: David Bernhardt (virkamies)

text: Bernhardt on lakimiehen urallaan edustanut muun muassa öljy-yhtiöitä ja maatalousalan yrityksiä. Siksi hänen nimittämisensä sisäministeriön apulaisvaltiosihteeriksi eli varaministeriksi vuonna 2017 herätti epäilyitä mahdollisista jääviyskysymyksistä.


title: David Bernhardt (virkamies)

text: Sisäministeri Ryan Zinken erottua joulukuussa 2018 Bernhardt nousi virkaatekeväksi ministeriksi.


title: Grigore Gafencu

text: Grigore Gafencu (30. tammikuuta 1892, Bârlad – 30. tammikuuta 1957 Pariisi) oli romanialainen poliitikko, diplomaatti ja lehtimies, joka toimi Romanian ulkoministerinä helmikuusta 1939 toukokuuhun 1940.


title: Andrew Wheeler

text: Andrew Wheeler (s. 1964) on yhdysvaltalainen juristi ja virkamies. Kesästä 2018 hän on toiminut Yhdysvaltain ympäristönsuojeluviraston virkaatekevänä johtajana.


title: Andrew Wheeler

text: Wheeler nousi ympäristöviraston johtoon, kun hänen edeltäjänsä Scott Pruitt erosi skandaalien varjostamana. Presidentti Donald Trump ilmoitti marraskuussa harkitsevansa Wheeleriä myös viran pysyväksi hoitajaksi. Ennen ympäristönsuojeluvirastoa Wheeler on toiminut kivihiiliteollisuuden lobbaajana.


title: Vuoden I perustuslaki

text: Vuoden I perustuslaki (myös vuoripuolueen perustuslaki) oli Ranskan ensimmäiselle tasavallalle vuonna 1793 säädetty perustuslaki, joka ei koskaan astunut voimaan. Lain nimi viittaa Ranskan vallankumouskalenteriin, jossa ajanlasku aloitettiin uudelleen tasavallan perustamisesta.


title: Vuoden I perustuslaki

text: Ensimmäinen Ranskan vallankumouksen jälkeen säädetty perustuslaki, vuoden 1791 perustuslaki, oli päätetty hylätä jo elokuussa 1792 monarkian kumoamisen yhteydessä. Syyskuussa 1792 työnsä aloittanut kansalliskonventti oli tarkoitettu uudeksi perustuslakia säätäväksi kansalliskokoukseksi. Se asetti lokakuussa 1792 Nicolas de Condorcet’n johtaman perustuslakikomitean, joka sai työnsä valmiiksi helmikuuhun 1793 mennessä, mutta tämä girondistien johdolla laadittu esitys hylättiin. Kun girondistit oli erotettu konventista kesäkuun 1793 alussa, vuoripuolueen edustajat asettivat uuden komitean, jota johti Marie-Jean Hérault de Séchelles ja johon kuuluivat muun muassa Georges Couthon ja Louis Antoine de Saint-Just. Tämä komitea sai esityksensä valmiiksi pikavauhtia 10. kesäkuuta mennessä ja se hyväksyttiin konventissa 24. kesäkuuta. Sen jälkeen se annettiin vielä paikallisten edustajakokousten vahvistettavaksi. Perustuslain oli tarkoitus astua voimaan vallankumoussodan päätyttyä. Lakiteksti suljettiin juhlallisesti setripuiseen arkkuun konventin istuntosaliin.


title: Vuoden I perustuslaki

text: Vuoden I perustuslain mukaan lakiasäätävä kansalliskokous valittaisiin vuosittain. Äänioikeutettuja olisivat kaikki vähintään 21-vuotiaat miehet. Toimeenpanovaltaa edustaisi kansalliskokouksen valitsema 24-jäseninen toimeenpaneva neuvosto. Myös kansanäänestysten mahdollisuus mainittiin. Vuoden 1789 ihmis- ja kansalaisoikeuksien julistuksessa mainittuihin oikeuksiin oli liitetty vielä oikeudet työhön, koulutukseen ja toimeentuloon.


title: Vuoden I perustuslaki

text: Sodan jatkumisen vuoksi vuoden I perustuslaki ei koskaan tullut voimaan. Kansalliskonventti päätti 10. lokakuuta 1793, että rauhan saavuttamiseen asti olisi voimassa poikkeuksellinen vallankumoushallinto. Terrorin ajan jälkeen vuonna 1795 säädettiin lopulta niin sanottu vuoden III perustuslaki.


title: Georges Adéagbo

text: Georges Adéagbo (s. 1942 Cotonou Benin) on beniniläinen kuvanveistäjä, joka tunnetaan työstään löydettyjen esineiden parissa. Adéagbon kerää aineistoa taiteeseensa kaikkialla, missä hän liikkuu.


title: Georges Adéagbo

text: Cotonousta kotoisin oleva Adéagbon on opiskellut lakia Abidjanissa ennen muuttoaan Ranskaan jatkamaan opintojaan. Hän palasi Beniniin vuonna 1971 isänsä kuoltua, ja alkoi luoda installaatioita ja ympäristöjä erillään perheestään ja yhteiskunnasta. 1990-luvun alussa hän oli alkanut saada tunnustusta, joka huipentui Venetsian biennaalissa vuonna 1999 myönnetyn kunniapalkinnon vastaanottoon.


title: Georges Adéagbo

text: Adéagbo täydentää installaatioitaan kuvilla ja veistoksilla, jotka hän valmistuttaa antamansa ohjeiden mukaan. Adéagbo on sanonut, että jos hän tekisi itse kaiken installaatioitaan varten, se veisi hänet etäälle varsinaisesta työstään, joka on tarkkailemista, asioiden yhdistämistä ja kirjoittamista. Stephan Köhlerin mukaan Adéagbon teokset tuottavat pettymyksen niille, jotka odottavat taiteilijan alkuperään nojaten eksoottista "toiseuden" kokemusta. Hänen työskentelytapansa puhuttelee ja kutittelee niiden älyä, jotka ovat postkolonialistisen diskurssin herkistämiä- Juuri sitä, mitä monet "afrikkalaiselta taiteilijalta" odottavat, hän ei tee. Sen sijaan hän paljastaa kaipuumme eksoottiseen häivyttäessään esuneiden "vierauden" liittämällä ne näyttelypaikasta kerättyjen arkipäiväisten esineiden joukkoon.


title: Georges Adéagbo

text:
Georges Adéagbo on kirjoittanut usein omasta, sekä lähimmäistensä ja historiallisten henkilöiden kohtalosta. Osallistuessaan Veneysian biennaaliin vuonna 1999 hän kirjoitti tekstin: "Muistakaa: taivaankappaleet vaikuttavat, mutta eivät määrää - vapaan tahdon avulla ihminern muokkaa oman kohtalonsa."
Toyota Municipal Museum of Art, 2000 ja 2004, Museum Ludwig, Köln 2003, Blake Byrne, Los Angeles 1999 (lahjoitettu L. A. MoCAlle keväällä 2005), Galerie Elisabeth Kaufmann, Zürich 2005, Philadelphia Museum of Art 2006, Ulmer Museum 2007, Oslon kansallinen taide- arkkitehtuuri- ja muotoilumuseo, 2009, MAK Wien 2009, MUSAC Leon 2011, Kiasma, Helsinki 2011, GIZ: n Cotonoun aluetoimisto 2012, Cecile Fakhouryn kokoelma, Abidjan 2013, Whitworth Art Gallery, University of Manchester 2013.


title: Georges Adéagbo

text: Georges Adéagbo on osallistunut yksityis- ja ryhmänäyttelyihin Euroopassa, Pohjois-Amerikassa, Karibialla, Etelä-Amerikassa ja Afrikassa. Hänen instalaationsa "Napoleonin ja Mannerheimin kohtaaminen - Suomen asema eurooppalaisten valtioiden joukossa" (2000/2011) oli esillä Kiasmassa Ars 11 -näyttelyssä Helsingissä vuonna 2011.


title: Vuoden III perustuslaki

text: Vuoden III perustuslaki oli Ranskan ensimmäisen tasavallan perustuslaki vuosina 1795–1799, niin sanottuna direktorion aikana. Lain nimi viittaa Ranskan vallankumouskalenteriin, jossa ajanlasku aloitettiin uudelleen tasavallan perustamisesta.


title: Vuoden III perustuslaki

text: Syksyllä 1792 perustetulle tasavallalle oli aluksi kesäkuussa 1793 hyväksytty niin sanottu vuoden I perustuslaki, mutta vallankumoussodan jatkumisen vuoksi sen voimaantulo lykkääntyi eikä lopulta toteutunut koskaan. Thermidorin vallankaappauksen jälkeen Pariisin radikaalit sanskulotit vaativat edelleen tämän demokraattisen perustuslain voimaansaattamista, mutta uudet poliittiset johtajat (ns. thermidoriaanit) pelkäsivät sen mahdollistavan jakobiinien valtaanpaluun. Uutta perustuslakia valmistelemaan asetettiin 3. huhtikuuta 1795 komitea, johon kuuluivat muun muassa La Révellière-Lépeaux, Daunou, Louvet de Couvrai, Thibaudeau ja Lanjuinais. Kansalliskonventti hyväksyi perustuslain 22. elokuuta, se hyväksyttiin kansanäänestyksessä 6. syyskuuta ja ilmoitettiin voimaanastuneeksi 23. syyskuuta 1795.


title: Vuoden III perustuslaki

text: Vuoden III perustuslaki muistutti vuoden 1791 perustuslakia, mutta sisälsi enemmän konservatiivisuutta suosivia varmistuksia, poikkeuksena kuninkaan puuttuminen. Parlamentti muutettiin kaksikamariseksi: alempana kamarina olisi 500-jäseninen viidensadan neuvosto ja ylempänä kamarina 250-jäseninen vanhojen neuvosto, jonka edustajien oli oltava vähintään 40-vuotiaita. Edustajaehdokkaiden oli täytettävä melko korkea varallisuusehto. Toimeenpanovallan ylimpänä elimenä oli viisihenkinen direktorio, jonka jäsenet vanhojen neuvosto valitsi viidensadan neuvoston laatimalta ehdokaslistalta. Parlamentin paikoista täytettiin vuosittaisissa vaaleissa aina kolmasosa kerrallaan.


title: Vuoden III perustuslaki

text: Vuoden III perustuslaki ehti olla voimassa neljä vuotta. Marraskuussa 1799 brumairekuun 18. päivän kaappauksella valtaan noussut kenraali Napoleon Bonaparte esitteli 13. joulukuuta 1799 uuden perustuslain (vuoden VIII perustuslaki).


title: Albert Marth

text: Albert Marth syntyi 5. toukokuuta 1828 Kołobrzegissa silloisessa Pommerissa. Hän löysi elämänsä aikana yli 600 tähtisumua sekä teki havaintoja Marsista ja Jupiterista.


title: Albert Marth

text: Hän opiskeli ensin Berliinin yliopistossa teologiaa mutta hän oli enemmän kiinnostunut matematiikasta ja tähtitieteestä. Hän muutti vuonna 1846 Königsbergiin (nykyisin Kaliningrad) opiskelemaan Königsbergin yliopistoon tähtitiedettä. Siellä hänellä oli opettajana Friedrich Bessel jolle oli viimeinen oppilas. Myöhemmin hän oli Christian August Friedrich Petersin assistenttina observatoriossa. Vuonna 1853 hänen tohtorintyönsä hylättiin ja hän meni John Russell Hindin toiseksi assistentiksi George Bishopin Observatorioon Lontooseen. Siellä hän löysi 1. maaliskuuta 1854 Amphitriteksi nimetyn päävyöhykkeen asteroidin. Samana vuonna hänet otettiin myös Royal Astronomical Societyn jäseneksi.


title: Albert Marth

text: Hän kuoli äkillisesti ollessaan käymässä Heidelbergissa Saksan keisarikunnassa 6. elokuuta 1897.


title: Filip Lindberg

text: Filip Lindberg (s. 31. tammikuuta 1999 Espoo) on suomalainen jääkiekkoilija, pelipaikaltaan maalivahti. Hän pelaa kaudella 2018–2019 Yhdysvalloissa Massachusettsin yliopiston joukkueessa. Lindberg kasvattajaseura on Jäähonka. Ennen lähtöään Yhdysvaltoihin Lindberg pelasi yhden kauden Nuorten SM-liigaa TUTO:n joukkueessa ja sitä ennen Bluesin C- ja B-junioreissa.


title: Filip Lindberg

text: Lindberg oli Suomen alle 20-vuotiaiden maajoukkueen toisena maalivahtina mukana Vancouverissa voittamassa alle 20-vuotiaiden MM-kultaa 2019. Edellisellä kaudella Lindberg pelasi neljä harjoitusottelua U20 joukkueessa mutta ei mahtunut lopulliseen MM-kisajoukkueeseen. Kaudella 2015–2016 Lindberg pelasi neljä ottelua Suomen alle 16-vuotiaiden maajoukkeessa.


title: Aarne Wegelius

text: Aarne Johannes Wegelius (29. huhtikuuta 1891 Tampere – 14. heinäkuuta 1957) oli urkutaiteilija ja Tampereen vanhan kirkon urkuri yli 40 vuotta. Hän toimi myös tunnettuna urkujen suunnittelun ja rakentamisen asiantuntija.


title: Aarne Wegelius

text: Aarne Wegeliuksen vanhemmat olivat rehtori Kaarle Albert Wegelius ja Aini Öhmann ja puoliso vuodesta 1933 Ingrid Fredriksson. Wegelius tuli ylioppilaaksi 1911 ja kävi Helsingin musiikkiopiston 1915, jossa häntä opetti urkujen soitossa Oskar Merikanto, ja Helsingin lukkari- ja urkurikoulun 1916. Hän teki tutkimusmatkoja useisiin Keski-Euroopan maihin 1920-luvulla ja perehtyi urkujen rakenteeseen ja rakentamiseen syvällisesti, toimien useiden urkujen suunnittelun ja rakentamisen asiantuntijana. Hän myös valmisteli aihetta käsittelevän laajan teoksen käsikirjoituksen. Tampereen vanhan kirkon urkurina Wegelius toimi vuodesta 1916. Hän myös antoi urkukonsertteja ja toimi Tampereen lyseon laulunopettajana vuodesta 1924.


title: Peter Maury

text: Carl Peter Johannes Maury (s. 13. helmikuuta 1946 Helsinki) on suomalainen professori, lääkäri ja molekyylibiologian tutkija. Hän väitteli lääketieteen ja kirurgian tohtoriksi Helsingin yliopistossa 1972 ja valmistui sisätautien erikoislääkäriksi 1977. Helsingin yliopiston sisätautiopin dosentiksi hänet nimitettiin 1980, apulaisprofessoriksi 1990 ja sisätautiopin professoriksi 1998, josta virasta hän jäi eläkkeelle 2013. Hän toimi Suomen Akatemian nuorempana ja vanhempana tutkijana vuosina 1977–1978, 1984–1992 ja oli vuonna 1987 vierailevana tutkijana Indianan yliopistossa.


title: Peter Maury

text: Maury on kansainvälisesti arvostettu tutkija, jonka tutkimusala käsittää valkuaisaineiden laskostumiseen liittyviä tauteja (amyloidoosi, Alzheimerin tauti), soluvälittäjäaineita (interleukiinit, tuumorinekroositekijät) ja immunologisia mekanismeja. Hän on selvittänyt suomalaiseen tautiperintöön kuuluvan perinnöllisen amyloidoosin geneettisen syyn ja tautimekanismin. Hänen viimeaikaiset tutkimukset ovat käsitelleet elämän syntyyn liittyviä molekyylitason tapahtumia ja julkaissut tähän aiheeseen liittyvän uuden teorian.


title: Peter Maury

text: Maury on saanut muun muass Wegelius-, Rosenquist-, ja Medix/fls-palkinnot, ja ollut esillä Bostonin yliopiston järjestämässä näyttelyssä ”Distinguished Scientists Exhibition”. Hän on American Association of the Advancement of Science (AAAS), International Society of the Study of the Origin of Life (ISSOL), ja Suomen Taiteilijaseuran jäsen.


title: Super Spike V’Ball

text: Super Spike V’Ball (tunnetaan myös nimellä "V'Ball") on alun perin vuonna 1988 "U.S. Championship V’Ball" nimellä julkaistu Technōs Japan Corporationin kehittämä rantalentopallokolikkopeli. Pohjois-Amerikassa levittäjänä toimi Taito. Nintendon julkaisema Nintendo Entertainment System-versio julkaistiin vuonna 1989.


title: Piccalilli

text: Piccalilli, suomeksi myös pikkalilli, on kasvissäilyke, jota suositaan etenkin Englannissa ja Yhdysvalloissa. Se on alun perin brittiläinen versio intialaisista maustevihanneksista.


title: Piccalilli

text: "Oxford English Dictionaryn" mukaan nimi juontaa juurensa 1700-luvulta ("paco-lilla", "pickle lila" jne.) ja nykyinen kirjoitusasu on 1700- ja 1800-lukujen taitteesta.


title: Piccalilli

text: Englantilaisessa piccalillissä on karkeasti paloiteltuja vihanneksia, joista kukkakaali, sipuli ja cocktailkurkku ovat välttämättömiä, säilöttynä sinapilla ja kurkumalla maustettuun kastikkeeseen. Sitä valmistetaan sekä kotona että teollisesti.


title: Piccalilli

text: Piccalilli on perinteinen kylmien liharuokien, kuten kinkun ja aladobin sekä kovien juustojen lisäke. Se on usein osa Ploughman's lunch -annosta.


title: Piccalilli

text: Amerikkalainen versio piccalillistä maistuu selvästi makealta. Itärannikolla se valmistetaan karkeasti pilkotuista paprikoista, vihreistä tomaateista ja sipulista. Keskilännessä piccalilli on usein hienommaksi pilkottua ja sisältää runsaasti cocktailkurkkuja; se muistuttaakin enemmän suomalaista kurkkusalaattia.


title: Office National des Médias Audiovisuels

text: Office National des Médias Audiovisuels (ONAMA) on perusteilla oleva Tšadin kansallinen yleisradioyhtiö.


title: Office National des Médias Audiovisuels

text: Yleisradiotoiminta alkoi Tšadissa Ranskan siirtomaa-aikana vuonna 1955. Fort-Lamyssa (nykyisessä N’Djamenassa) toiminut Radio Tchad välitti Ranskan Keski-Afrikan ohjelmaa Brazzavillestä. Tšadin itsenäistymisen jälkeen perustettu Radiodiffusion Nationale Tchadienne (RNT) toimi maan hallitusten äänitorvena. Vuonna 1972 se sai nimen Voix de l’Unité et du Progrès ja vuonna 1974 Voix de la Révolution Culturelle Tchadienne.


title: Office National des Médias Audiovisuels

text: Asema sai vuonna 1972 uuden 100 kilowatin lyhytaaltolähettimen, jonka ansiosta lähetyksiä voitiin kuunnella koko maassa. Samana vuonna radiovastaanottimia oli maassa 70 000, kun vuonna 1960 luku oli ollut 6 000. Asema vaurioitui kahdesti Tšadin sisällissodassa 1970- ja 1980-lukujen vaihteessa. 1980-luvun puolivälissä Radiodiffusion Nationale Tchadiennella oli 20 kilowatin keskiaalto-, 100 kilowatin lyhytaalto- ja ULA-lähetin N’Djamenassa sekä 5 kilowatin lyhytaaltolähetin paikallisasemalla Moundoussa. Maan kapinallisilla oli Libyasta käsin vuoteen 1988 saakka toiminut asema Radio Bardai. Arviot radiovastaanottimien määrästä liikkuivat 1980-luvun lopulla 100 000:n ja miljoonan välillä. Televisiolähetykset alkoivat Ranskan tuella vuonna 1987.


title: Office National des Médias Audiovisuels

text: Radiodiffusion Nationale Tchadienne ja vuonna 1990 toimintansa aloittanut Télé Tchad yhdistettiin vuonna 2006 Office National de Radiodiffusion et Télévision du Tchad (ORNTV) -nimiseksi valtion laitokseksi. Sillä oli vuonna 2015 yksi kansallinen radiokanava, joka lähetti ohjelmia ranskaksi, arabiaksi ja kahdeksalla paikallisella kielellä. N’Djamenassa oli etupäässä nuorisolle ja naisille ohjelmansa suuntaava ULA-asema ja Abéchéssa, Faya-Largeaussa, Moundoussa ja Sarhissa alueelliset ULA-asemat. Vuonna 1984 hankittu ja vuonna 2004 uudistettu lyhytaaltolähetin oli viimeksi käytössä vaalien alla vuonna 2016. Televisio-ohjelmia välitetään ranskaksi ja arabiaksi, mutta niitä voi seurata lähinnä N’Djamenassa ja muissa kaupungeissa.


title: Office National des Médias Audiovisuels

text: ORNTV lakkautettiin talousvaikeuksien takia vuonna 2016 ja seuraavana vuonna sen tilalle perustettiin Direction Générale de Radiodiffusion et de Télévision du Tchad (DGRTV). Joulukuussa 2018 maan parlamentti hyväksyi lain uuden organisaation perustamisesta, jonka nimeksi tulee Office National des Médias Audiovisuels eli ONAMA.


title: Office National des Médias Audiovisuels

text: 1990-luvulta lähtien Tšadissa toimii myös lukuisia yksityisiä radioasemia sekä kaksi yksityistä televisiokanavaa.


title: Minna-Maaria Lax

text: Minna-Maaria Lax, oikea nimi Markku-Pekka Antikainen, on suomalainen taitoluistelija, siviiliammatiltaan maatilanisäntä ja hankeneuvoja Siilinjärveltä. Hän on voittanut pronssia vuonna 2016 aikuisluistelijoiden epävirallisissa MM-kilpailuissa Saksan Oberstdorfissa. Hän ei kuitenkaan saanut hakea palkintoaan, koska oli pukeutunut hameeseen.


title: Minna-Maaria Lax

text: Lax aloitti luistelun perheen hajottua vuonna 2006. Häntä on valmentanut vuodesta 2014 Suomen-mestaruuden taitoluistelussa voittanut Elise Luovula (o.s. Ahonen).


title: Minna-Maaria Lax

text: Lax on valittu vuonna 2017 vuoden eteläkarjalaiseksi maaseututoimijaksi. Hän on toiminut Suomen transvestiittiyhdistyksen puheenjohtajana vuosina 2009–2015.


title: Isoflavonit

text: Isoflavonit ovat isoflavonoidien ryhmään kuuluvia aromaattisia orgaanisia yhdisteitä. Luonnossa niitä esiintyy erityisesti hernekasveissa. Monet isoflavoneista ovat biologisesti aktiivisia ja niin kutsuttuja kasviestrogeeneja. Rakenteeltaan erilaisia isoflavoneja on eristetty yli 230.


title: Isoflavonit

text: Isoflavonien rakenteessa perusyksikkönä on 3-fenyylikromenonirakenne. Se poikkeaa flavoneista aromaattisen ryhmän paikan perusteella. Runkoon on liittyneenä hydroksyyliryhmiä. Isoflavonit ovat väriltään tyypillisesti keltaisia. Ne voivat esiintyä vapaina tai glykosideina sitoutuneena glukoosiin tai ramnoosiin. Erityisesti isoflavoneja on lehdissä ja varsissa, mutta myös siemenissä sekä vähäisemmissä määrin kukissa. Tunnetuimpia isoflavoneja ovat genisteiini ja daidtseiini.


title: Isoflavonit

text: Isoflavoneja esiintyy erityisesti hernekasveissa kuten soijassa tai apiloissa. Niitä on eristetty myös muun muassa ruusu-, revonhäntä-, asteri-, ristikukkais- ja muskottikasveista. Kasvit syntetisoivat isoflavoneja kalkoneista. Kalkoneista muodostuu ensin flavoneja, jotka entsyymit isomeroivat isoflavoneiksi. Isoflavoneista voi edelleen muodostua muita isoflavonoidien ryhmään kuuluvia yhdisteitä.


title: Isoflavonit

text: Monet isoflavonit ovat biologisesti aktiivisia. Niillä voi olla merkitystä hernekasveissa juuriston nystyröiden bakteerien menestymisen kannalta. Eräät ryhmän yhdisteet ovat antioksidantteja ja heikosti antibioottisia tai sienten kasvua estäviä. Isoflavonit sitoutuvat nisäkkäiden estrogeenireseptoreihin ja ovat niiden heikkoja agonisteja. Ne siis saavat aikaan saman vasteen kuin estrogeenit sitoutuessaan estrogeenireseptoreihin.


title: Elise Ahonen

text: Elise Ahonen (nykyisin Luovula) on suomalainen taitoluistelija, jonka ura päättyi 1980-luvun lopulla kun Taitoluisteluliitto ilmoitti siitä. Ahonen on voittanut Suomen-mestaruuden vuonna 1985 ja edustanut Suomea MM- ja EM-kilpailuissa. Uran päätyttyä Ahonen aloitti lakiopinnot. Hän on toiminut vuodesta 2014 aikuisluistelija Minna-Maaria Laxin valmentajana.